CELEX: 52008PC0148
Language: mt
Date: 2008-03-11
Title: Proposta għal regolament tal-Kunsill li jimponi dazju ta' l-antidumping fuq l-importazzjonijiet ta' ċerti kompresuri li joriġinaw mir-Repubblika Popolari taċ-Ċina

Avviż Legali Importanti

|

52008PC0148

Proposta għal regolament tal-Kunsill li jimponi dazju ta' l-antidumping fuq l-importazzjonijiet ta' ċerti kompresuri li joriġinaw mir-Repubblika Popolari taċ-Ċina  /* KUMM/2008/0148 finali */  

	[pic] | KUMMISSJONI TAL-KOMUNITAJIET EWROPEJ |Brussel 11.3.2008KUMM(2008) 148 finaliProposta għalREGOLAMENT TAL-KUNSILLli jimponi dazju ta' l-antidumping fuq l-importazzjonijiet ta' ċerti kompresuri li joriġinaw mir-Repubblika Popolari taċ-Ċina(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Ir-raġunijiet tal-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendata l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku'). |Il-kuntest ġenerali Il-proposta magħmula fil-kuntest ta' l-implimentazzjoni tar-Regolament bażiku u hija r-riżultat ta' investigazzjoni li twettqet skodn ir-rekwiżiti sostantivi u proċedurali stipulati fir-Regolament bażiku. |Id-dispożizzjonijiet attwali fil-qasam tal-proposta Mhux applikabbli. |Il-konsistenza ma' politiki u għanijiet oħra ta' l-Unjoni Mhux applikabbli. |IL-KONSULTAZZJONI TAL-PARTIJIET INTERESSATI U L-ISTIMA TA' L-IMPATT |Il-konsultazzjoni tal-partijiet interessati |Il-partijiet interessati kkonċernati mill-proċediment diġà kellhom il-possibilità li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu ta' l-għarfien espert |Ma kien hemm l-ebda ħtieġa għal għarfien espert estern. |L-istima ta' l-impatt Din il-proposta hija r-riżultat ta' l-implimentazzjoni tar-Regoalment bażiku. Ir-Regolament bażiku ma jipprevedix stima ġenerali ta' l-impatt iżda fih lista eżawrjenti ta' kondizzjonijiet li jridu jiġu vvalutati. |L-ELEMENTI LEGALI TAL-PROPOSTA |It-taqsira ta' l-azzjoni proposta Fil-21 ta' Diċembru 2006, il-Kummissjoni tat bidu għal proċediment ta' l-antidumping fir-rigward ta' ċerti kompressuri li joriġinaw fir-Repubblika tal-Poplu taċ-Ċina. L-ebda miżura proviżorja ma ġiet imposta fil-każ minħabba l-ħtieġa li jiġu vvalutati ulterjorment ċerti aspetti ta' l-investigazzjoni. L-investigazzjoni sabet dumping sinifikanti, li kkawa ħsara materjali lill-industrija tal-Komunità. Intwera wkoll li ma kien hemm l-ebda aspett perswassiv ta' interess tal-Komunità kontra l-impożizzjoni ta' miżuru definittivi ta' l-antidumping. Minkejja dan, fid-dawl ta' l-enormità tal-piż ta' dazji possibbli u fid-dawl li x-xenraju mbassar ta' produzzjoni miżjuda fil-Komunità tista' wkoll ma timmaterjalizzax, huwa propost li jiġu imposti miżuri definittivi għal perjodu limitat ta' sentejn biss u jsir monitoraġġ mill-qrib. Għalhekk, huwa suġġerit li l-Kunsill jadotta l-proposta mehmuża għal Regolament. |Il-bażi legali Ir-Regolamet tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendata l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005. |Il-prinċipjui tas-sussidjarjetà Il-proposta taqa' taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Il-prinċipjui tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin: |Il-forma ta' azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u proporzjonat għall-għan tal-proposta mhijiex applikabbli. |L-għażla ta' l-istrumenti |L-istrument propost: Ir-Regolament. |Mezzi oħra ma jkunux adegwati għar-raġuni li ġejja: Mezzi oħra ma jkunux adegwati minħabba li r-Regolament bażiku ma jipprevedix għażliet alternattivi. |L-IMPLIKAZZJONI BAġITARJA |Il-proposta ma għandha l-ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jimponi dazju ta' l-antidumping fuq l-importazzjonijiet ta' ċerti kompresuri li joriġinaw mir-Repubblika Popolari taċ-ĊinaIL-KUNSILL TA’ L-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea,Wara li kkunsidra ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] (‘ir-Regolament bażiku’), u b’mod partikolari l-Artikolu 9 tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. IL-PROĊEDURA1. Il-bidu2.  Fl-20 ta’ Novembru 2006, il-Kummissjoni rċeviet ilment li jikkonċerna l-importazzjonijiet ta’ ċerti kompressuri li joriġinaw fir-Repubblika tal-Poplu taċ-Ċina (‘PRC’) ippreżentat skond l-Artikolu 5 tar-Regolament bażiku mill-Federazione ANIMA/COMPO (‘l-entità li għamlet l-ilment’) f’isem il-produtturi li jirrappreżentaw proporzjon kbir, f’dan il-każ ta’ aktar minn 50 %, tal-produzzjoni totali Komunitarja ta’ ċerti kompressuri.3.  L-ilment kien jinkludi evidenza ta’ dumping u ta’ dannu materjali li tqies li kienet suffiċjenti sabiex ikun iġġustifikat li jingħata bidu għal proċediment.4.  Fis-21 ta’ Diċembru 2006, il-proċediment ingћata bidu bil-pubblikazzjoni ta’ avviż ta’ inizjazzjoni fil- Ġurnal Uffiċjali ta’ l-Unjoni Ewropea [2].2. Miżuri proviżorji5.  Meta titqies il-ħtieġa li ċerti aspetti ta’ l-investigazzjoni jiġu investigati ulterjorment, kien deċiż li l-investigazzjoni titkompla mingħajr l-impożizzjoni ta’ dispożizzjonijiet provviżorji.3. Il-partijiet ikkonċernati mill-proċediment6.  Il-Kummissjoni uffiċċjalment informat lill-produtturi esportaturi fir-RPĊ, lill-importaturi, lin-negozjanti, lill-utenti u lill-assoċjazzjonijiet li kien magħruf li huma kkonċernati, lir-rappreżentanti tar-RPĊ, lill-produtturi Komunitarji li għamlu l-ilment u lil produtturi Komunitarji oħrajn li li kien magħruf li huma kkonċernati bil-bidu tal-proċediment. Il-partijiet interessati ngħataw l-opportunità li juru fehmithom bil-miktub u li jitolbu smigħ fil-limitu ta’ żmien iffissat fl-avviż tal-bidu. Il-partijiet interessati kollha li talbu dan u li wrew li kien hemm raġunijiet partikolari għaliex għandhom jinstemgħu, ġew mismugħa.7.  Sabiex il-produtturi esportaturi ikunu jistgħu jressqu talba għal trattament ta’ ekonomija tas-suq (‘MET’) jew għal trattament individwali (‘IT’), jekk xtaqu jagħmlu dan, il-Kummissjoni bagħtet formoli ta’ talbiet lill-produtturi esportaturi Ċiniż li kien magħruf li huma kkonċernati u lir-rappreżentanti tar-RPĊ. Erbatax-il produttur li jesportaw, inklużi gruppi ta’ kumpaniji relatati, talbu l-MET skond l-Artikolu 2(7) tar-Regolament bażiku, jew l-IT jekk l-investigazzjoni tistabbilixxi li huma ma jissodisfawx il-kundizzjonijiet għall-MET. Produttur esportatur wieħed talab IT biss.8.  Minħabba n-numru fid-deher kbir ta’ produtturi esportaturi fir-RPĊ, importaturi u produtturi fil-Komunità, fl-avviż tal-bidu, il-Kummissjoni indikat li, biex ikunu ddeterminati d-dumping u d-dannu, jista’ jkun applikat teħid ta’ kampjuni skond l-Artikolu 17 tar-Regolament bażiku.9.  Sabiex il-Kummissjoni tkun tista’ tiddeċiedi jekk it-teħid ta’ kampjun hux meħtieġ u, jekk iva, tagħżel kampjun, il-produtturi esportaturi fir-RPĊ, l-importaturi Komunitarji u l-produtturi Komunitarji kollha ntalbu jippreżentaw irwieħhom quddiem il-Kummissjoni u jipprovdu, kif ġie speċifikat fl-avviż tal-bidu, informazzjoni bażika dwar l-attivitajiet tagħhom relatati mal-prodott ikkonċernat matul il-perjodu ta’ investigazzjoni (bejn l-1 ta’ Ottubru 2005 u t-30 ta’ Settembru 2006).10.  Safejn għandhom x’jaqsmu l-produtturi esportaturi, skond l-Artikolu 17 tar-Regolament bażiku, intgħażel kampjun fuq il-bażi ta’ l-akbar volum rappreżentattiv ta’ esportazzjonijiet ta’ ċerti kompressuri fil-Komunità, li raġonevolment jista’ jiġi investigat fi ħdan iż-żmien disponibbli. Fuq il-bażi ta’ l-informazzjoni li waslet mingħand il-produtturi esportaturi, il-Kummissjoni għażlet is-sitt kumpaniji, jew gruppi ta’ kumpaniji relatati (‘il-kumpaniji li ttieħdu għall-kampjun’) li għandhom l-akbar volum ta’ esportazzjonijiet lejn il-Komunità. F’termini ta’ volum ta’ esportazzjonijiet, is-sitt kumpaniji li ttieħdu għall-kampjun kienu jirrappreżentaw 93 % ta’ l-esportazzjonijiet totali ta’ ċerti kompressuri mir-RPĊ lejn il-Komunità matul il-perjodu ta’ investigazzjoni. Skond l-Artikolu 17(2) tar-Regolament bażiku, il-partijiet ikkonċernati kienu kkonsultati u ma qajmu l-ebda oġġezzjoni.11.  Rigward il-produtturi Komunitarji, meta jitqies li tliet gruppi ta’ kumpaniji biss ikkooperaw fl-investigazzjoni, kien deċiż li t-teħid ta’ kampjuni ma kienx meħtieġ.12.  Rigward l-importaturi, meta jitqies li importatur wieħed biss ikkoopera fl-investigazzjoni, kien deċiż li t-teħid ta’ kampjuni ma kienx meħtieġ.13.  Il-kwestjonarji ntbagħtu lill-kumpaniji kollha li ntgħażlu għat-teħid ta’ kampjuni u lill-partijiet l-oħra kollha li kien magħruf li huma kkonċernati. Tweġibiet sħaħ waslu mingħand sitt produtturi esportaturi fir-RPĊ, tliet produtturi fil-Komunità u importatur wieħed. Produttur wieħed fil-Komunità wieġeb biss għall-kwestjonarju tat-teħid ta’ kampjuni. Mingħand il-partijiet interessati l-oħra ma waslet l-ebda tweġiba għall-kwestjonarju.14.  Il-Kummissjoni fittxet u vverifikat l-informazzjoni kollha li qieset li kienet meħtieġa biex ikunu ddeterminati d-dumping, id-dannu li rriżulta u l-interess Komunitarju u wettqet il-verifiki fl-uffiċċji tal-kumpaniji li ġejjin:(a) Il-produtturi fil-Komunità-  ABAC Aria Compressa SpA tal-Grupp ABAC, Torino, l-Italja,-  FIAC SpA tal-Grupp FIAC, Bologna, l-Italja,-  FINI SpA, Zola Predosa (BO), l-Italja;(b) Il-produtturi esportaturi fir-RPĊ-  Nu Air (Shanghai) Compressor and Tools Co. Ltd. tal-Grupp ABAC, Shanghai (“Nu Air”),-  Zhejiang Xinlei Mechanical & Electrical Co. Ltd., Wenling (“Xinlei”),-  Il-Grupp Hongyou/Taizhou: (1) Zhejiang Hongyou Air Compressor Manufacturing Co. Ltd., Wenling (“Hongyou”); (2) Taizhou Hutou Air Compressors Manufacturing Co. Ltd., Wenling (“Taizhou”),-  Il-Grupp Wealth: (1) Shanghai Wealth Machinery & Appliance Co. Ltd., Shanghai (“Shanghai Wealth”); (2) Wealth (Nantong) Machinery Co., Ltd., Nantong (“Wealth Nantong”),-  Zhejiang Anlu Cleaning Machinery Co., Ltd., Taizhou (“Anlu”),-  FIAC Air Compressors (Jiangmen) Co. Ltd. tal-Grupp FIAC, Jiangmen (“FIAC”);(c) Il-kumpaniji relatati fir-RPĊ-  Wealth Shanghai Import-Export Co. Ltd., Shanghai (“Wealth Import Export”),-  FIAC Air Compressors (Ħong Kong) Ltd. tal-Grupp FIAC (“FIAC Ħong Kong”);(d) L-importatur mhux relatat fil-Komunità-  Hans Einhell AG, Landau, il-Ġermanja.-  Minħabba l-ħtieġa li jkun stabbilit valur normali għall-produtturi esportaturi li ma jistax jingħatalhom l-MET, fl-uffiċċji tal-kumpaniji li ġejjin twettqet verifika biex ikun stabbilit il-valur normali fuq il-bażi tad-data minn pajjiż analogu, f’dan il-każ il-Brażil:(e) Il-produtturi fil-Brażil-  FIAC Compressores de ar do Brasil Ltda. tal-Grupp FIAC, Araquara,-  Schulz S/A, Joniville, Santa Catarina, il-Brażil.4. Il-perjodu ta’ investigazzjoni15.  L-investigazzjoni tad-dumping u tad-dannu kopriet il-perjodu bejn l-1 ta’ Ottubru 2005 u t-30 ta’ Settembru 2006 (il-‘perjodu ta’ investigazzjoni’ jew l-‘IP’). L-eżami tat-tendenzi rilevanti għall-valutazzjoni tad-dannu kopra l-perjodu mill-1 ta’ Jannar 2003 sa tmiem il-perjodu ta’ investigazzjoni (il-‘perjodu meqjus’).B. IL-PRODOTT IKKONĊERNAT U PRODOTT SIMILI1. Il-prodott ikkonċernat16.  Il-prodott ikkonċernat huwa l-kompressuri bil-moviment alternat (reciprocating compressor), li jagħtu fluss li ma jeċċedix iż-2 metri kubiċi (m³) fil-minuta, li joriġinaw fir-Repubblika tal-Poplu taċ-Ċina (‘kompressuri’ jew ‘il-prodott ikkonċernat’), li normalment jiġi ddikjarat taħt il-kodiċijiet NM ex 8414 40 10, ex 8414 80 22, ex 8414 80 28 u ex 8414 80 51.17.  Tipikament, kompressur ikun magħmul minn pompa, li taħdem b’mutur elettriku jew direttament jew permezz ta’ mekkaniżmu ta’ ċinturini. Fil-parti l-kbira tal-każi, l-arja ppressurizzata tiġi ppompjata fit-tank u toħroġ minn regolatur tal-pressjoni u minn pajp tal-lasktu. Il-kompressur, b’mod partikolari dawk li jkunu akbar fid-daqs, jista’ jkollhom ir-roti biex ikunu jistgħu jiġu mċaqilqa minn post għall-ieħor. Jistgħu jinbiegħu waħidhom jew flimkien ma’ aċċessorji għall-isprejjar, għat-tindif jew biex jintefħu t-tajers u oġġetti oħra.18.  L-avviż tal-bidu ta’ dan il-proċediment kien jirreferi wkoll għall-pompi tal-kompressuri bil-moviment alternat. L-investigazzjoni wriet li l-pompi tal-kompressuri bil-moviment alternat huma wieħed (imma mhux l-uniku) mill-komponenti essenzjali tal-kompressuri investigati (jammontaw għal – jiddependi mill-mudell – bejn 25 % u 35 % tal-prezz totali tal-prodott finali) u jistgħu jinbiegħu wkoll separatament kif ukoll assemblati fuq kompressuri oħra li ma jaqgħux fl-ambitu ta’ din l-investigazzjoni. L-investigazzjoni wriet ukoll li m’għandhomx l-istess karatteristiċi tekniċi u fiżiċi tal-kompressuri kompluti u ma jintużawx għall-istess finijiet. Il-kompressur komplut fih ukoll komponenti ewlenin oħra (eż. it-tank, il-mutur). Il-mezzi ta’ distribuzzjoni u l-perċezzjoni tal-klijenti ta’ pompa, fuq in-naħa l-waħda, u ta’ kompressur komplut, fuq in-naħa l-oħra, ukoll huma differenti. Għalhekk, huwa konkluż li f’dan il-każ il-pompi tal-kompressuri bil-moviment alternat m’għandhomx jitqiesu bħala l-prodott ikkonċernat.19.  Il-prodott ikkonċernat jintuża biex iħaddem għodod li jaħdmu bl-arja jew għall-isprejjar, għat-tindif jew biex jintefħu t-tajers u oġġetti oħra. L-investigazzjoni wriet li, minkejja d-differenzi fil-forom, fil-materjali u fil-proċess ta’ produzzjoni, it-tipi differenti tal-prodott ikkonċenat kollha jikkondividu l-istess karatteristiċi fiżiċi u tekniċi bażiċi u bażikament jintużaw għall-istess finijiet. Għalhekk dawn jitqiesu bħala li jikkostitwixxu prodott wieħed għall-fini ta’ dan il-proċediment.2. Il-prodott simili20.  L-investigazzjoni wriet li l-karatteristiċi fiżiċi u tekniċi bażiċi tal-kompressuri prodotti u mibjugħa mill-industrija Komunitarja fil-Komunità, tal-kompressuri prodotti u mibjugħa fis-suq domestiku fir-RPĊ u fis-suq domestiku fil-Brażil, li għamilha ta’ pajjiż analogu, u l-kompressuri prodotti fir-RPĊ u mibjugħa lill-Komunità essenzjalment għandhom l-istess karatteristiċi fiżiċi u tekniċi bażiċi u l-istess użu bażiku.21.  Dawn il-kompressuri kollha għalhekk qed jitqies li huma simili fit-tifsira ta’ l-Artikolu 1(4) tar-Regolament bażiku.C. ID-DUMPING1. Ġenerali22.  Erbatax-il kumpanija jew grupp ta’ kumpaniji ppreżentaw irwieħhom, fejn kienu jirrappreżentaw 100 % mill-esportazzjonijiet totali tal-prodott ikkonċernat lejn il-KE. Għaldaqstant il-livell ta’ kooperazzjoni kien għoli. Tlettax-il kumpanija jew grupp ta’ kumpaniji talbu l-MET filwaqt li kumpanija waħda talbet l-IT biss. Kif issemma fil-premessa (8) hawn fuq, sitt kumpaniji ntgħażlu fil-kampjun fuq il-bażi tal-volum ta’ l-esportazzjonijiet tagħhom.2. It-Trattament ta’ Ekonomija tas-Suq (‘MET’)23.  Skond l-Artikolu 2(7)(b) tar-Regolament bażiku, f’investigazzjonijiet antidumpingli jikkonċernaw l-importazzjonijiet li joriġinaw fir-RPĊ, il-valur normali għandu jkun iddeterminat skond il-punti 1 sa 6 ta’ l-isemmi Artikolu għal dawk il-produtturi li nstab li jissodisfaw il-kriterji stabbiliti fl-Artikolu 2(7)(c) tar-Regolament bażiku.24.  Fil-qosor, u għal faċilità ta’ referenza biss, il-kriterji ta’ l-MET qed jiġu stabbiliti f’forma mqassra hawn taħt:(1) Id-deċiżjonijiet u l-ispejjeż kummerċjali jsiru b’reazzjoni għas-sinjali tas-suq u mingħajr interferenza sinifikanti min-naħa ta’ l-Istat; l-ispejjeż ewlenin sostanzjalment jirriflettu l-valuri tas-suq;(2) Id-ditti għandhom sett wieħed ċar ta’ rekords bażiċi tal-kontabbiltà li jiġu indipendentement ivverifikati skond l-istandards internazzjonali tal-kontabbiltà u jiġu applikati għall-finijiet kollha;(3) Mhemm l-ebda tgħawwiġ sinifikanti li ntiret mis-sistema preċedenti ta’ ekonomija mhux tas-suq;(4) Il-liġijiet tal-falliment u tal-proprjetà jiggarantixxu ċ-ċertezza u l-istabbiltà legali;(5) Il-konverżjonijiet tar-rati tal-kambju jitwettqu skond ir-rati tas-suq.25.  Ħames kumpaniji jew gruppi ta’ kumpaniji ta’ produtturi esportaturi Ċiniżi inklużi fil-kampjun għall-bidu talbu l-MET skond l-Artikolu 2(7)(b) tar-Regolament bażiku u wieġbu l-formola tat-talbiet għall-MET għall-produtturi esportaturi fl-iskadenzi mogħtija. Dawn il-gruppi kollha kienu jinkludu kemm il-produtturi tal-prodott ikkonċernat kif ukoll il-kumpaniji relatati mal-produtturi u kienu involuti fil-bejgħ tal-prodott ikkonċernat. Fil-fatt, hija l-prattika konsistenti tal-Kummissjoni li teżamina jekk grupp ta’ kumpaniji relatati bħala entità sħiħa jissodisfax il-kondizzjonijiet għall-MET. Il-gruppi li ġejjin kienu talbu gaħl MET.26.  Nu Air,27.  Xinlei,28.  Hongyou / Taizhou,29.  Shanghai Wealth / Wealth Nantong,30.  FIAC.31.  Għall-produtturi esportaturi li kkooperaw li ssemmew aktar ’il fuq li kienu inklużi fil-kampjun, il-Kummissjoni fittxet l-informazzjoni kollha li qieset li kienet meħtieġa u vverifikat l-informazzjoni mressqa fit-talba għall-MET fl-uffiċċji tal-kumpaniji in kwistjoni kif tqies li kien meħtieġ.32.  L-investigazzjoni wriet li l-MET ma setgħetx tingħata lil tlieta mill-ħames produtturi esportaturi Ċiniżi li ssemmew hawn fuq li kienu talbu l-MET peress li l-ebda waħda minn dawn il-kumpaniji jew mill-gruppi ta’ kumpaniji ma ssodisfat il-kriterju 2 kif issemma fil-qosor fil-premessa (23) hawn fuq. Barra minn hekk, wieħed mill-gruppi ta’ kumpaniji ma ssodisfax lanqas il-kriterju 3.33.  Żewġ kumpaniji jew gruppi ta’ kumpaniji (FIAC u Nu Air) issodisfaw il-kriterji kollha kif issemma fil-qosor fil-premessa (23) hawn fuq u setgħu jingħataw l-MET.34.  Kumpanija waħda (Taizhou), parti mill-grupp ta’ kumpaniji (Hongyou/Taizhou) u kumpanija waħda (Wealth Shanghai/Nantong Wealth) ma setgħux juru li kienu jissodisfaw il-kriterju 2 kif issemma fil-qosor fil-premessa (23) hawn fuq peress li nstab li ma kellhomx il-prattiki u l-istandards tal-kontabbiltà skond l-istandards internazzjonali tal-kontabbiltà. Il-grupp ta’ kumpaniji (Hongyou/Taizhou) u l-kumpanija (Wealth Shanghai/Nantong Wealth) għalhekk ma setgħux jingħataw l-MET.35.  Kumpanija waħda (Xinlei) ma setgħetx turi li kienet tissodisfa l-kriterju 2 kif issemma fil-qosor fil-premessa (23) hawn fuq peress li l-prattiki u l-istandards tal-kontabbiltà tagħha ma kinux skond l-istandards internazzjonali tal-kontabilità. Barra minn hekk, il-kumpanija ma setgħetx turi b’mod sħiħ il-pagament għad-drittijiet ta’ l-użu ta’ l-art tagħha. Għalhekk, hija lanqas ma kienet tissodisfa l-kriterju 3 kif issemma fil-qosor fil-premessa (23) hawn fuq. Għaldaqstant, fid-dawl ta’ dan ma setgħetx tingħata l-MET.36.  Importatur mhux relatat wieħed oġġezzjona għall-għoti ta’ l-MET lil Nu Air, fuq il-bażi ta’ xi inkonsistenzi allegati fil-kontabbiltà vverifikata għall-2004 u għall-2005. Nu Air, madankollu, setgħet turi li ma kien hemm l-ebda inkonsistenza u tiċċara l-punti mqajma minn dak l-importatur. Għaldaqstant, din l-oġġezzjoni kienet miċħuda.37.  L-istess importatur oġġezzjona għall-għoti ta’ l-MET lil FIAC, minħabba l-fatt li fl-2002 il-kumpanija kienet innegozjat ftehim preliminari ma’ l-awtoritajiet reġjonali, li kien jagħtiha l-użu ta’ plott ta’ art mingħajr ħlas għal massimu ta’ tliet snin, sakemm jitlestew il-formalitajiet ta’ esproprjazzjoni ta’ l-art. Madankollu, il-ftehim skada mingħajr ma’ FIAC qatt għamlet użu minnu jew mingħajr ma qatt akkwistat jedd għal din l-art. Min-naħa l-oħra, FIAC setgħet turi li dejjem ħallset il-kera għall-uffiċċji li użat fl-attivitajiet tagħha. Għaldaqstant, dan l-argument ġie miċħud.38.  Kumpanija waħda (Hongyou) mill-grupp ta’ kumpaniji (Hongyou/Taizhou) oġġezzjonat li m’għandiex tiġi rifjutata l-MET minħabba kwistjonijiet li nqalgħu f’kumpanija oħra (jiġifieri, Taizhou). Madankollu, fuq il-bażi tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju[3], Hongyou u Taizhou għandhom jitqiesu bħala partijiet relatati. Għalhekk, peress li Taizhou ma setgħetx tingħata l-MET, Hongyou lanqas ma setgħet tingħata l-MET.39.  Fuq il-bażi ta’ dak li ngħad aktar ’il fuq, tlieta mill-ħames kumpaniji jew gruppi ta’ kumpaniji Ċiniżi li ttieħdu għall-kampjun li kienu talbu l-MET ma segħux juru li jissodisfaw il-kriterji kollha stabbiliti fl-Artikolu 2(7)(c) tar-Regolament bażiku.40.  Għalhekk tqies li l-MET ma setgħetx tingħata lil żewġ kumpaniji (FIAC u Nu Air) u ġiet miċħuda lit-tliet kumpaniji/gruppi ta’ kumpaniji li fadal. Ġie kkonsultat il-Kumitat Konsultattiv u ma oġġezzjonax għall-konklużjonijiet tas-servizzi tal-Kummissjoni.3. It-Trattament Individwali (‘IT’)41.  Skond l-Artikolu 2(7)(a) tar-Regolament bażiku, dazju għall-pajjiż kollu, jekk ikun hemm, jiġi stabbilit għal pajjiżi li jaqgħu fl-ambitu ta’ dan l-Artikolu, ħlief f’dawk il-każi fejn il-kumpaniji jkunu jistgħu juru li jissodisfaw il-kriterji kollha stabbiliti fl-Artikolu 9(5) tar-Regolament bażiku.42.  Il-produtturi esportaturi kollha li talbu l-MET talbu wkoll l-IT fil-każ li ma jingħatawx il-MET.Kumpanija waħda (Anlu) talbet l-IT biss.43.  Mill-erba’ kumpaniji jew gruppi ta’ kumpaniji li ttieħdu għall-kampjun li jew ma setgħux jingħataw l-MET (Xinlei, Honyou/Taizhou, Wealth Shanghai/Nantong Wealth) jew ma talbux l-MET (Anlu), tliet kumpaniji jew gruppi (Xinlei, Anlu u Wealth Shanghai/Nantong Wealth) issodisfaw il-kriterji kollha stabbiliti fl-Artikolu 9(5) u setgħu jingħataw l-IT.44.  Instab li Taizhou ma rnexxiliex turi li ssodisfat kumulattivament ir-rekwiżiti kollha għall-IT kif ġie stabbilit fl-Artikolu 9(5) tar-Regolament bażiku. Prinċipalment, il-problemi serji bis-sistema tal-kontabbiltà tal-kumpanija għamluha impossibbli li jkun ivverifikat jekk ġiex sodisfatt il-kriterju stipulat fl-Artikolu 9(5)(b) tar-Regolament bażiku, li l-prezzijiet u l-kwantitajiet ta’ l-esportazzjoni u l-kundizzjonijiet u t-termini tal-bejgħ jiġu ddeterminati bil-libertà kollha.45.  Għalhekk, it-talba għall-IT ta’ Taizhou kienet miċħuda.4. Il-Valur Normali4.1. Il-kumpaniji jew il-gruppi ta’ kumpaniji li setgħu jingħataw l-MET46.  Safejn għandha x’taqsam id-determinazzjon tal-valur normali, għal dawk il-produtturi li jesportaw fil-kampjun li setgħu jingħataw l-MET, il-Kummissjoni l-ewwelnett stabbiliet, skond l-Artikolu 2(2) tar-Regolament bażiku, jekk il-bejgħ domestiku tagħhom tal-prodott ikkonċernat lil klijenti indipendenti kienx rappreżentattiv, jiġifieri jekk il-volum totali ta’ bejgħ ta’ din ix-xorta kienx jirrappreżenta mill-inqas 5 % mill-volum tal-bejgħ totali mill-esportazzjoni tal-prodott ikkonċernat lill-Komunità. Peress li ż-żewġ kumpaniji jew gruppi ta’ kumpanija kważi ma kellhom l-ebda bejgħ fis-suq domestiku, tqies li l-prodott ma kienx qed jinbiegħ fi kwantitajiet rappreżentattivi sabiex jipprovdi bażi xierqa għall-istabbilment tal-valur normali.47.  Peress li l-bejgħ domestiku ma setax jintuża biex ikun stabbilit il-valur normali, kellu jiġi applikat metodu ieħor. F’dan ir-rigward, il-Kummissjoni użat valur normali mibni, skond l-Artikolu 2(3) tar-Regolament bażiku. Il-valur normali nbena fuq il-bażi ta’ l-ispejjeż tal-manifattura tal-prodott ikkonċernat tal-kumpaniji jew tal-gruppi ta’ kumpaniji. Meta valur normali jinbena skond l-Artikolu 2(3) tar-Regolament bażiku, ammont raġonevoli għall-ispejjeż tal-bejgħ, ġenerali u amministrattivi (‘SG&A’) u ta’ profitt jiżi miżjud ma’ l-ispejjeż tal-manifattura. L-ispejjeż SG&A u l-profitt ma setgħux jiġu stabbiliti fuq il-bażi tad-daħla ta’ l-Artikolu 2(6) tar-Regolament bażiku peress li l-ebda kumpanija jew grupp ta’ kumpaniji ma kellha bejgħ domestiku rappreżentattiv. Dawn ma segħux jiġu stabbiliti fuq il-bażi ta’ l-Artikolu 2(6)(a) peress li ma kien hemm l-ebda kumpanija oħra li seta’ jingħatalha l-MET. Barra minn hekk, l-ispejjeż SG&A u l-profitti ma setgħux jiġu stabbiliti fuq il-bażi ta’ l-Artikolu 2(6)(b) peress li l-ebda kumpanija jew grupp ta’ kumpaniji ma kellha bejgħ rappreżentattiv ta’ l-istess kategorija ġenerali ta’ prodotti, fl-andament ordinarju tan-negozju. Għaldaqstant l-ispejjeż SG&A u l-profitti kienu ddeterminati skond l-Artikolu 2(6)(c) (‘kwalunkwe metodu raġonevoli ieħor’) fuq il-bażi ta’ l-ispejjeż SG&A u tal-profitti li saru mill-produttur li kkoopera fil-pajjiż analogu. L-informazzjoni pubblikament disponibbli uriet li dan il-marġni ta’ profitt ma kienx jeċċedi l-profitt li għamlu produtturi oħra magħrufa ta’ l-istess kategorija ġenerali ta’ prodotti (jiħifieri, il-makkinarju elettriku) fir-RPĊ matul l-IP.4.2. Il-kumpaniji jew il-gruppi ta’ kumpaniji li ma setgħux jingħataw l-MET48.  Skond l-Artikolu 2(7)(a) tar-Regolament bażiku, il-valur normali għall-produtturi li jesportaw li ma ngħatawx l-MET irid jiġi stabbilit fuq il-bażi tal-prezzijiet jew tal-valur mibni f’pajjiż analogu.49.  Fl-avviż tal-bidu, il-Kummissjoni indikat li hija kienet qed tipprevedi li tuża lill-Brażil bħala pajjiż analogu xieraq sabiex ikun stabbilit valur normali għar-RPĊ. Il-partijiet interessati ġew mistiedna jikkumentaw dwar dan. L-ebda parti interessata ma oġġezzjonat għal din il-proposta.50.  Hemm erba’ produtturi magħrufa fil-Brażil, li jagħmlu madwar 220,000 kompressur fis-sena, u l-importazzjonijiet huma ta’ madwar 30,000 unità. Il-Kummissjoni fittxet il-kooperazzjoni min-naħa tal-produtturi magħrufa kollha fil-Brażil.51.  Żewġ produtturi Brażiljani kkooperaw fl-investigazzjoni. Wieħed minnhom huwa relatat ma’ produttur Komunitarju, il-Grupp FIAC. L-investigazzjoni wriet li dan il-produttur ġeneralment kellu prezzijiet għoljin, prinċipalment minħabba l-fatt li huwa kien jipproduċi volum żgħir ta’ kompressuri sofistikati għal finijiet mediċi li ma kinux direttament paragunabbli mal-prodott ikkonċernat. Minħabba l-karatteristiċi ferm differenti tal-prodott u tas-suq, ikun diffiċli li jiġu stabbiliti l-aġġustamenti meħtieġa sabiex din id-data tintuża bħala valur normali għall-kompressuri prodotti miċ-Ċiniżi. It-tieni produttur Brażiljan li kkoopera nstab li kien jipproduċi xi mudelli ta’ kompressuri paragunabbli ma’ dawk esportati lejn il-Komunità mill-produtturi li jesportaw Ċiniżi. Għaldaqstant, il-prezzijiet fis-suq Brażiljan tal-mudelli paragunabbli ta’ dan il-produttur Brażiljan mibjugħa fl-andament ordinarju tan-negozju ntużaw bħala bażi sabiex ikun stabbilit valur normali għall-produtturi li jesportaw li ma ngħatawx l-MET.5. Il-prezz ta’ l-esportazzjoni52.  Il-produtturi li jesportaw għamlu bejgħ mill-esportazzjoni lejn il-Komunità jew direttament lil klijenti indipendenti jew permezz ta’ kumpaniji tan-negozju relatati jew mhux relatati li jinsabu fi ħdan u barra mill-Komunità.5.1. Il-kumpaniji jew il-gruppi ta’ kumpaniji li setgħu jingħataw l-MET jew l-IT53.  Fejn il-bejgħ mill-esportazzjoni lejn il-Komunità sar jew direttament lil klijenti indipendenti fil-Komunità jew permezz ta’ kumpaniji tan-negozju mhux relatati, il-prezzijiet ta’ l-esportazzjoni kienu stabbiliti fuq il-bażi tal-prezzijiet effettivament imħallsa jew li għandhom jitħallsu għall-prodott ikkonċernat skond l-Artikolu 2(8) tar-Regolament bażiku.54.  Fejn il-bejgħ mill-esportazzjoni lejn il-Komunità sar permezz ta’ kumpaniji tan-negozju relatati li jinsabu fil-Komunità, il-prezzijiet ta’ l-esportazzjoni kienu stabbiliti fuq il-bażi ta’ l-ewwel prezzijiet tal-bejgħ mill-ġdid ta’ dawn in-negozjanti relatati lil klijenti indipendenti fil-Komunità, skond l-Artikolu 2(9) tar-Regolament bażiku. Għall-bejgħ li kien sar permezz tal-kumpaniji relatati barra mill-Komunità, il-prezz ta’ l-esportazzjoni kien stabblit fuq il-bażi ta’ l-ewwel prezzijiet tal-bejgħ mill-ġdid lil klijenti indipendenti fil-Komunità.5.2. Il-kumpaniji jew il-gruppi ta’ kumpaniji li ma setgħux jingħataw il-MET/IT55.  Għaż-żewġ kumpaniji Ċiniżi li jesportaw li ttieħdu għall-kampjun li la ngħataw l-MET u lanqas l-IT (Taizhou / Grupp Honyou), id-data dwar il-bejgħ mill-esportazzjoni tagħhom ma setgħetx tintuża sabiex ikunu stabbiliti marġinijiet individwali tad-dumping għar-raġunijiet li ġew spjegati aktar ’il fuq fil-premessa (28). Għalhekk, il-marġni tad-dumping kien ikkalkulat kif ġie stabbilit fil-premessa (55).6. Il-paragun56.  Il-valur normali u l-prezzijiet ta’ l-esportazzjoni kienu pparagunati fuq bażi barra l-fabbrika u fuq l-istess livell ta’ negozju. Sabiex ikun żgurat paragun ġust bejn il-valur normali u l-prezzijiet ta’ l-esportazzjoni, saret konċessjoni xierqa, fil-forma ta’ aġġustamenti, għad-differenzi li jaffetwaw il-prezzijiet u l-paragunabbiltà tal-prezzijiet skond l-Artikolu 2(10) tar-Regolament bażiku.57.  Fuq din il-bażi, għal dawk il-produtturi Ċiniżi li jesportaw li setgħu jingħataw l-MET/IT, fejn kien applikabbli u ġġustifikat, saru konċessjonijiet għad-differenzi fil-livell ta’ l-ispejjeż tan-negozju, tat-trasport u ta’ l-assigurazzjoni, ta’ l-ispejjeż ta’ l-immaniġġjar, tat-tagħbija u ta’ spejjeż anċillari, ta’ l-ispejjeż ta’ l-ippakkjar, tal-krediti u ta’ wara l-bejgħ (garanzija). Għall-kumpaniji l-oħra, sar aġġustament medju bbażat fuq l-aġġustamenti li ssemmew qabel.58.  Għall-bejgħ li sar permezz ta’ negozjanti relatati bbażati barra mill-Komunità, kien applikat aġġustament skond l-Artikolu 2(10)(i) tar-Regolament bażiku, fejn intwera li dawn il-kumpaniji jwettqu funzjonijiet simili għal dawk ta’ aġent li jaħdem fuq bażi ta’ kummissjonijiet. Dan l-aġġustament kien ibbażat fuq l-SG&A tal-kumpaniji tan-negozju flimkien ma’ data dwar il-profitti miksuba mingħand negozjant mhux relatat fil-Komunità.7. Il-marġnijiet tad-dumping59.  Il-marġnijiet tad-dumping, espressi bħala perċentwali tal-prezz CIF ta’ importazzjoni fuq il-fruntiera Komunitarja, bid-dazju mhux imħallas, huma dawn li ġejjin:Zhejiang Xinlei Mechanical & Electrical Co. Ltd., Wenling | 77.6 % |Zhejiang Hongyou Air Compressor Manufacturing Co. Ltd., Wenling u Taizhou Hutou Air Compressors Manufacturing Co. Ltd., Wenling | 76.6 % |Shanghai Wealth Machinery & Appliance Co. Ltd., Shanghai and Wealth (Nantong) Machinery Co., Ltd., Nantong | 73.2 % |Zhejiang Anlu Cleaning Machinery Co., Ltd., Taizhou | 67.4 % |Nu Air (Shanghai) Compressor u Tools Co. Ltd., Shanghai | 13.7 % |FIAC Air Compressors (Jiangmen) Co. Ltd., Jiangmen | 10.6 % |Il-kumpaniji li kkooperaw li ma ġewx inklużi fil-kampjun (elenkati fl-Anness) | 51.6 % |Il-kumpaniji l-oħra kollha | 77.6 % |60.  Għaż-żewġ kumpaniji li ttieħdu għall-kampjun li la ngħataw l-MET u lanqas l-IT, il-marġni tad-dumping kien ikkalkulat bħala medja mgħobbija (bil-komponenti ta’ medja ta’ fatturi) tal-marġnijiet stabbilita għat-tliet kumpaniji jew gruppi ta’ kumpaniji mogħtija l-IT imma mhux l-MET.61.  Għall-kumpaniji li kkooperaw li mhumiex inklużi fil-kampjun, il-marġni tad-dumping kien ikkalkulat bħala medja mgħobbija (bil-komponenti ta’ medja ta’ fatturi) tal-marġnijiet stabbilita għall-kumpaniji kollha fil-kampjun.62.  Meta jitqies il-livell għoli ta’ kooperazzjoni (100 %), li jissemma fil-premessa 0 hawn fuq, kien ifissat marġni medju tad-dumping għall-pajjiż kollu fuq l-ogħla livell applikabbli għal kwalunkwe waħda mill-kumpaniji li ntagħżlu bħala kampjun.D. ID-DANNU1. Il-produzzjoni Komunitarja63.  Fid-dawl tad-definizzjoni ta’ l-industrija Komunitarja kif ġiet stabbilita fl-Artikolu 4(1) tar-Regolament bażiku, il-produzzjoni tal-manifatturi Komunitarji li ġejjin tqieset għall-inklużjoni fid-definizzjoni tal-produzzjoni Komunitarja meta nbdiet l-investigazzjoni:64.  Erba' manifatturi Komunitarji li għamlu l-ilment: CHINOOK SpA, FERRUA SYSTEM BLOCK Srl, FIAC SpA u FINI SpA;65.  Produttur wieħed ieħor fil-Komunità li kkoopera b’mod sħiħ fl-investigazzjoni u li appoġġja l-proċediment: ABAC Aria Compressa SpA tal-Grupp ABAC. Ta’ min jinnota li, fl-2007, il-Grupp ABAC biegħ din il-kumpanija lil kumpanija oħra;66.  Sitt produtturi Komunitarji oħra elenkati fl-ilment. Dawk il-kumpaniji rċevew kwestjonarju għat-teħid tal-kampjuni, imma wieħed minnhom biss wera x-xewqa li jikkoopera ulterjorment mal-proċediment fil-limiti ta’ żmien indikati fl-avviż tal-bidu. Madankollu, dan il-produttur waqaf jikkoopera ftit wara u ma pprovdiex tweġiba sħiħa għall-kwestjonarju;67.  Għoxrin manifattur ieħor elenkati fl-ilment, li jassemblaw il-prodott simili billi jużaw partijiet prodotti mill-produtturi Komunitarji lli ssemmew aktar ’il fuq u/jew li jiġu importati minn pajjiżi terzi. Hemm ukoll produzzjoni ferm limitata tal-prodott simili li ġejja minn manifatturi fis-settur tal-kompressuri b’bażi industrijali. Il-kwestjonarji ntbagħtu lil dawn kollha imma l-ebda wieħed ma wieġeb għall-kwestjonarju.68.  Tnejn mill-produtturi li għamlu l-ilment waqfu jikkoopera ftit wara li ngħata bidu għall-proċediment u ma wieġbux għall-kwestjonarju tat-teħid tal-kampjuni.L-esklużjoni ta’ manifattur Komunitarju mid-definizzjoni tal-produzzjoni Komunitarja għal raġunijiet ta’ importazzjonijiet sinifikanti fi ħdan il-perjodu meqjus69.  L-investigazzjoni wriet li t-tliet (gruppi ta’) kumpaniji kollha li kkooperaw, minbarra l-manifattura Komunitarja tagħhom, importaw ukoll ammonti dejjem akbar tal-prodott ikkonċernat għal bejgħ mill-ġdid fis-suq Komunitarju. Kif intwera mill-investigazzjoni, il-(gruppi ta’) kumpaniji kollha ddeċidew li jiddelokalizzaw parti mill-produzzjoni tagħhom, għallinqas għall-parti li l-aktar li kienet esposta għal numru dejjem akbar ta’ importazzjonijiet suġġetti għal dumping mir-RPĊ. L-importazzjonijiet min-naħa tal-(gruppi ta’) kumpaniji kienu prinċipalment ġejjin mill-kumpaniji assoċjati rispettivi tagħhom (sister companies) jew mill-kumpaniji sussidjarji rispettivi tagħhom stabbiliti fir-RPĊ.70.  B’hekk kien eżaminat jekk, minkejja dawk il-volumi ta’ importazzjoni, iċ-ċentru ta’ interess ta’ dawk il-kumpaniji kienx fi ħdan il-Komunità.71.  Safejn għandu x’jaqsam il-volum ta’ l-importazzjonijiet mill-manifatturi li kkooperaw fil-Komnità, kien stabbilit li tnejn minn dawn il-(gruppi ta’) kumpaniji (kumpaniji A u B) kienu jimportaw kwantitajiet dejjem akbar imma relattivament baxxi tal-prodott ikkonċernat (matul il-perjodu meqjus kollu, il-volumi tal-bejgħ mill-ġdid tal-prodott ikkonċernat li kienu joriġinaw fir-RPĊ baqgħu inferjuri għall-bejgħ nett rispettiv tal-produzzjoni proprja ta’ dawn il-kumpaniji). Barra minn hekk, dawk il-kumpaniji żammew il-kwartieri ġenerali u l-attivitajiet ta’ riċerka u żvilupp (R&D) tagħhom fil-Komunità. Għaldaqstant qed jiġi konkluż li ċ-ċentru ta’ interess għall-kumpaniji A u B baqa’ fil-Komunità u li minkejja l-importazzjonijiet tagħhom mir-RPĊ, dawn għandhom jitqiesu bħala parti mill-produzzjoni Komunitarja.72.  Rigward il-grupp ta’ kumpaniji l-ieħor li kkoopera (il-kumpanija C), kien stabbilit li fil-perjodu meqjus mhux biss kien hemm żieda konsiderevoli fil-proporzjon tal-prodott importat mibjugħ fis-suq Komunitarju imma, ibda mill-2005, dan il-proporzjon kien jeċċedi l-volumi tal-prodott simili manifatturati u mibjugħa fi ħdan il-Komunità. Matul il-perjodu ta’ investigazzjoni, il-volumi tal-bejgħ mill-ġdid tal-prodott ikkonċernat li kienu joriġinaw fir-RPĊ kienu jikkostitwixxu l-maġġoranza vasta tal-bejgħ totali tal-kumpanija C fis-suq Komunitarju.73.  Tqies jekk, minkejja l-volumi sinifikanti ta’ importazzjoni, il-volumi importati setgħux jitqiesu bħala li jikkomplementaw il-gamma ta’ prodotti jew li għandhom natura temporanja. Deher, madankollu, li l-importazzjonijiet tal-kumpanija C ma jistgħux jitqiesu bħala li jikkomplementaw il-gamma ta’ prodotti, imma huma bbażati fuq deċiżjoni strateġika sabiex il-produzzjoni tal-prodott tinħareġ barra mill-kumpanija (outsource) għar-RPĊ f’mossa sabiex titnaqqas l-ispiża tal-produzzjoni u sabiex il-kumpanija tkun f’pożizzjoni ħalli tikkompeti ma’ importazzjonijiet Ċiniżi oħra. Kien stabbilit li matul il-perjodu ta’ investigazzjoni, bosta mudelli prodotti fir-RPĊ kienu prodotti anki fl-Italja minn kumpanija oħra ta’ l-istess grupp. Għalhekk, il-kompressuri prodotti fir-RPĊ kienu f’kompetizzjoni diretta mal-kompressuri prodotti mill-istess grupp fl-Italja. Minħabba dak li ngħad aktar ’il fuq, u meta titqies l-importanza tal-bejgħ mill-ġdid tal-prodotti importanti fil-bejgħ totali tal-kumpanija C, b’hekk ma setax jiġi konkluż li ċ-ċentru ta’ interess tal-kumpanija C għall-manifattura tal-prodott ikkonċernat baqgħet fi ħdan il-Komunità. Deher probabbli li l-kumpanija C tkompli jew saħansitra żżid l-importazzjonijiet tal-prodott simili mill-pajjiż ikkonċernat għall-bejgħ mill-ġdid fis-suq Komunitarju, li jfisser li l-kumpanija C għandha titqies bħala importatriċi aktar milli bħala produttriċi Komunitarja.74.  Għalhekk, qed jiġi konkluż li l-kumpanija C m’għandiex tiġi inkluża fid-definizzjoni ta’ produzzjoni Komunitarja.75.  Fl-aħħarnett, il-produzzjoni Komunitarja ta’ ċerti kompressuri fit-tifsira ta’ l-Artikolu 4(1) tar-Regolament bażiku ġiet iddefinita bħala l-produzzjoni kollha mill-kumpaniji kollha li jissemmew fil-premessa 0, mingħajr il-produzzjoni tal-kumpanija C. Minħabba n-nuqqas ta’ kooperazzjoni ta’ numru ta’ produtturi u ta’ assemblaturi fil-Komunità, il-produzzjoni kienet stmata fuq il-bażi ta’ l-informazzjoni miġbura matul l-investigazzjoni u fuq il-bażi tad-data mressqa fl-ilment.2. L-industrija Komunitarja76.  Il-proċediment inbeda minħabba lment li ġie ppreżentat mill-federazzjoni Taljana ANIMA li kienet tirrappreżenta erba’ kumpaniji li jimmanifatturaw il-kompressuri u produttur wieħed li appoġġja l-ilment (kif ġie spjegat fid-dettall fil-premessa 0 hawn fuq). Minkejja n-nuqqas ta’ kooperazzjoni min-naħa ta’ żewġ kumpaniji li għamlu l-ilment u l-esklużjoni ta’ manifattur Komunitarju mid-definizzjoni tal-produzzjoni Komunitarja li ssemmew aktar ’il fuq, iż-żewġ produtturi Komunitarji li fadal li kkooperaw b’mod xieraq ma’ l-investigazzjoni nstab li huma responsabbli għal proporzjon kbir tal-produzzjoni Komunitarja totali, f’dan il-każ madwar 50 %. Għalhekk, qed jitqies li dawn iż-żewġ produtturi li kkooperaw jikkostitwixxu l-industrija Komunitarja fit-tifsira ta’ l-Artikoli 4(1) u 5(4) tar-Regolament bażiku.77.  Il-produtturi li fadal, li ġew elenkati fl-ilment u li d-dettalji tagħhom ngħataw fil-premessa 0 hawn fuq, mingħajr il-kumpanija eskluża mid-definizzjoni tal-produzzjoni Komunitarja, minn hawn ’il quddiem se jissejħu ‘il-produtturi Komunitarji l-oħra’. L-ebda wieħed minn dawn il-produtturi Komunitarji l-oħra ma oppona l-ilment.3. Il-konsum Komunitarju78.  Il-konsum Komunitarju kien stabbilit fuq il-bażi tal-volumi ta’ bejgħ tal-kumpanija C u fuq il-produzzjoni proprja ta’ l-industrija Komunitarja ddestinata għas-suq Komunitarju, fuq id-data dwar il-volumi ta’ importazzjoni fis-suq Komunitarju miksuba mill-Eurostat u, rigward il-bejgħ tal-produtturi Komunitarji l-oħra, fuq l-informazzjoni disponibbli u fl-ilment.79.  Matul il-perjodu meqjus kollu, is-suq Komunitarju għall-prodott ikkonċernat u għall-prodott simili naqas b’6 % biex fil-PI laħaq it-3,066,000 biċċa. B’mod aktar speċifiku, fl-2004, il-konsum Komunitarju naqas b’7 % qabel ma żdied ħarira b’1 punt perċentwali fl-2005 u stabilizza ruħu f’dan il-livell fil-PI.2003 | 2004 | 2005 | PI |Il-konsum ta’ l-UE (biċċiet) | 3 270 283 | 3 053 846 | 3 075 358 | 3 065 898 |Indiċi | 100 | 93 | 94 | 94 |4. L-importazzjonijiet mill-pajjiż ikkonċernat(a) Il-volum80.  Bejn l-2003 u l-PI, il-volum ta’ l-importazzjonijiet tal-prodott ikkonċernat fil-Komunità tela’ bil-kbir. Huma żdiedu matul il-perjodu meqjus b'182 % u laħqu 'l fuq minn 1 600 000 biċċa. Fid-dettall, bejn l-2003 u l-2004, l-importazzjonijiet mill-pajjiż ikkonċernat żdiedu b’66 %, fl-2005 żdiedu b’110 punti perċentwali ulterjuri, u fil-PI żdiedu b’6 punti perċentwali.(b) Is-sehem tas-suq81.  Is-sehem mis-suq miżmum mill-esportaturi fil-pajjiż ikkonċernat żdied b'iktar 35 punt perċentwali matul il-perjodu meqjus u laħaq it-53 % fil-PI. L-esportaturi Ċiniżi żiedu s-sehem tagħhom mis-suq bejn l-2003 u l-2004 bi 13-il punt perċentwali u b'20 punt perċentwali oħra fl-2005. Fil-PI, is-sehem tas-suq ta’ l-esportaturi mill-pajjiż ikkonċernat żdied ħarira b’punt perċentwali ieħor.2003 | 2004 | 2005 | PI |Volum ta’ importazzjonijiet mir-RPĊ (biċċiet) | 574 795 | 953 001 | 1 586 614 | 1 622 702 |Indiċi | 100 | 166 | 276 | 282 |Is-sehem mis-suq ta' l-importazzjonijiet mir-RPĊ | 17.6 % | 31.2 % | 51.6 % | 52.9 % |(c) Il-prezzijiet(i) L-evoluzzjoni tal-prezzijiet82.  Il-prezzijiet ta’ l-importazzjonijiet tal-prodott ikkonċernat fit-tabella t’hawn taħt huma bbażati fuq id-data mressqa mill-esportaturi li kkooperaw u li ġiet ivverifikata matul l-investigazzjoni. Matul il-perjodu meqjus, kien hemm żieda totali fil-prezz medju ta’ l-importazzjonijiet tal-prodott ikkonċernat li joriġina fir-RPĊ li, bejn l-2003 u l-IP, żdied b’6 %. Ix-xejra tal-prezz dejjem jiżdied hija possibilment riflessjoni tal-bidla fit-taħlita tal-prodott, hekk kif l-esportaturi Ċiniżi bil-mod jibdew il-produzzjoni u l-esportazzjoni ta' kumpressuri aktar avvanzati u li jiswew aktar.2003 | 2004 | 2005 | PI |Il-prezz ta’ l-importazzjonijiet mir-RPĊ (EUR/biċċa) | 35.15 | 34.61 | 35.70 | 37.27 |Indiċi | 100 | 98 | 102 | 106 |(ii) It-twaqqigħ tal-prezzijiet83.  Għal mudelli paragunabbli tal-prodott ikkonċernat, sar paragun bejn il-prezzijiet tal-bejgħ medji fil-Komunità tal-produtturi li jesportaw li ttieħdu għall-kampjun u ta’ l-industrija Komunitarja. Għal dan il-għan, il-prezzijiet barra mill-fabbrika ta’ l-industrija Komunitarja lil klijenti mhux relatati, netti mir-ribassi u mit-taxxi kollha ġew ipparagunati mal-prezzijiet CIF fuq il-fruntieri Komunitarji tal-produtturi li jesportaw tar-Repubblika tal-Poplu taċ-Ċina, debitament aġġustati għall-ispejjeż tal-ħatt u ta’ l-iżdoganar. Meta jitqies li l-industrija Komunitarja normalment tbigħ il-produzzjoni Komunitarja tagħha direttament lill-bejjiegħa bl-imnut, filwaqt li l-merkanzija Ċiniża tinbiegħ lill-bejjiegħa bl-imnut permezz ta’ importaturi u/jew negozjanti relatati jew mhux relatati, fejn kien xieraq, sar aġġustament għall-prezz ta’ importazzjoni sabiex ikun żgurat li l-paragun isir fuq l-istess livell ta’ negozju. Il-paragun wera li matul il-PI, il-prodott ikkonċernat mibjugħ fil-Komunità kien irħas mill-prezzijiet ta’ l-industrija Komunitarja b’22 % sa 43 %, jiddependi mill-esportatur ikkonċernat.5. Is-Sitwazzjoni ta’ l-industrija Komunitarja84.  Skond l-Artikolu 3(5) tar-Regolament bażiku, il-Kummissjoni eżaminat il-fatturi u l-indiċijiet ekonomiċi rilevanti kollha li għandhom influwenza fuq l-istat ta’ l-industrija Komunitarja.85.  Meta jitqies li l-industrija Komunitarja tinkludi biss żewġ produtturi, id-data relatata ma’ l-industrija Komunitarja qed tiġi ppreżentata f’format u/jew f’firxiet indiċjati sabiex tinżamm il-kunfidenzjalità, skond l-Artikolu 19 tar-Regolament bażiku. Ta’ min ifakkar li d-data li ġiet ippreżentata aktar ’l isfel tirreferi biss għall-prodott simili prodott fil-Komunità mill-industrija Komunitarja, biex b’hekk ġew esklużi l-pompi awtonomi u l-kompressuri manifatturi mill-kumpaniji relatati ta’ l-industrija Komunitarja fir-RPĊ u sussegwmentement mibjugħa mill-ġdid fil-Komunità.(a) Il-produzzjoni86.  Il-produzzjoni ta' l-industrija tal-Komunità naqset b'mod sinifikanti bejn l-2003 u l-PI. Speċifikament, hija naqset b’16 % fl-2004, bi 23 punt perċentwali oħra fl-2005 u b’7 punti perċentwali oħra fil-PI. Fil-PI il-volum tal-produzzjoni ta' l-industrija kien jifrex bejn 300 000 biċċa u 400 000 biċċa.2003 | 2004 | 2005 | PI |Il-produzzjoni (biċċiet) | Ma jistgħux jiġu żvelati |Indiċi | 100 | 84 | 61 | 54 |(b) Ir-rati tal-kapaċità u ta’ l-użu tal-kapaċità87.  Il-kapaċità tal-produzzjoni fżdiedet bi ftit bi 3 % bejn l-2003 u l-2004, reġgħet żdiedet b'9 punti perċentwali fl-2005 u stabbiliżżat f'ak il-livell matul il-PI. Iż-żieda fil-kapaċità tal-produzzjoni fl-2005 hija attribwibbli għall-investiment li sar minn produttur Komunitarju wieħed f’linja ta’ produzzjoni addizzjonali għall-kompressuri li sservi segment ogħla tas-suq. Matul il-PI, il-kapaċità tal-produzzjoni ta’ l-industrija Komunitarja kienet tvarja bejn is-600,000 u t-800,000 biċċa.88.  Ir-rata ta’ l-użu tal-kapaċità ta’ l-industrija Komunitarja naqset b’mod kostanti matul il-perjodu meqjus u fil-PI kienet inqas minn nofs il-livell li kienet fl-2003. Dan jirrifletti tnaqqis fil-livelli tal-produzzjoni. Matul il-PI, l-użu tal-kapaċità ta’ l-industrija Komunitarja kienet tvarja bejn l-40 % u l-50 %.2003 | 2004 | 2005 | PI |Il-kapaċità tal-produzzjoni (biċċiet) | Ma jistgħux jiġu żvelati |Indiċi | 100 | 103 | 112 | 112 |L-użu tal-kapaċità | Ma jistgħux jiġu żvelati |Indiċi | 100 | 81 | 54 | 48 |(c) L-iskorta89.  Fl-2004, il-livell ta' l-iskorta ta’ l-għeluq żdied b’37 %, fl-2005 żdied b’45 punt perċentwali ieħor, qabel ma naqas b’138 punt perċentwali fil-PI. Matul il-PI l-iskorta ta' l-industrija Komunitarja kienet tifrex bejn 10 000 u 20 000 biċċa. Meta jitqies li l-produzzjoni tal-prodott simili fil-Komunità prinċipalment issir fuq ordni, il-livell ta’ l-inventarji ma jitqiesx bħala indikatur utli tad-dannu għal dan il-prodott.2003 | 2004 | 2005 | PI |L-iskorta ta’ l-għeluq (biċċiet) | Ma jistgħux jiġu żvelati |Indiċi | 100 | 137 | 182 | 44 |(d) Il-volum tal-bejgħ90.  Il-bejgħ min-naħa ta’ l-industrija Komunitarja tal-produzzjoni tagħha stess fis-suq Komunitarja naqas b’rata stabbli matul il-perjodu meqjus kollu. B’mod speċifiku, fl-2004 niżel b'19 %, fl-2005 naqas b’24 punt perċentwali oħra u fil-PI niżel b’9 punti perċentwali oħra. Matul il-PI il-volum tal-bejgħ ta' l-industrija Komunitarja kien jifrex bejn 200 000 biċċa u 300 000 biċċa.2003 | 2004 | 2005 | PI |Il-volum tal-bejgħ tal-KE (biċċiet) | Ma jistgħux jiġu żvelati |Indiċi | 100 | 81 | 57 | 48 |(e) Is-sehem mis-suq91.  Is-sehem miss-suq ta’ l-industrija Komunitarja naqas b’mod kostanti matul il-perjodu meqjus kollu. Fid-dettall, l-indiċi li kien jirrifletti l-evoluzzjoni tas-sehem mis-suq ta’ l-industrija Komunitarja niżel bi 13 % fl-2004, b’27 punt perċentwali fl-2005 u b’9 punti perċentwali oħra fil-PI. Matul il-PI is-sehem mis-suq ta' l-industrija Komunitarja kien jifrex bejn 5 % u 10 %.2003 | 2004 | 2005 | PI |Is-sehem mis-suq ta’ l-industrija Komunitarja | Ma jistgħux jiġu żvelati |Indiċi | 100 | 87 | 60 | 51 |(f) It-tkabbir92.  Bejn l-2003 u il-PI, meta l-konsum Komunitarju naqas b’6 %, il-volum tal-bejgħ ta’ l-industrija Komunitarja fis-suq Komunitarju naqas ferm aktar bil-kbir b’52 %. Matul il-perjodu meqjus, is-sehem tas-suq ta’ l-industrija Komunitarja kważi naqas bin-nofs, filwaqt li l-importazzjonijiet suġġetti għal dumping rebħu aktar minn 35 punt perċentwali ta’ sehem tas-suq, biex laħqu 53 %. B’hekk qed jiġi konkluż li ma kien hemm l-ebda tkabbir minfejn l-industrija Komunitarja setgħet tibbenefika.(g) L-impjiegi93.  Il-livell ta’ l-impjiegi ta’ l-industrija Komunitarja wera tnaqqis stabbli matul il-perjodu meqjus kollu. Fl-2004 niżel b'10 %, fl-2005 naqas b’16 -il punt perċentwali oħra, u fil-PI niżel b’5 punti perċentwali oħra. Matul il-PI, l-impjiegi ta' l-industrija Komunitarja dedikati għall-produzzjoni u l-bejgħ tal-prodott simili kienu jifirxu bejn 150 u 200 persuna.2003 | 2004 | 2005 | PI |L-impjiegi | Ma jistgħux jiġu żvelati |Indiċi | 100 | 90 | 74 | 69 |(h) Il-produttività94.  Il-produttività tal-forza tax-xogħol ta’ l-industrija Komunitarja, imkejla bħala produzzjoni (biċċiet) għal kull persuna impjegata fis-sena, fl-2004 naqset b’7 %, fl-2005 naqset b’10 punti perċentwali oħra, u fil-PI naqset b’5 punti perċentwali oħra. Matul il-PI, il-produttività ta' l-industrija Komunitarja kienet tifrex bejn 1500 u 2000 biċċa għal kull impjegat. It-tnaqqis stabbli fil-produttività huwa rifless tat-tnaqqis fil-produzzjoni li kienet nieżla matul il-perjodu meqjus kollu b’rata xi ftit aktar mgħaġġla mill-impjiegi korrispondenti.2003 | 2004 | 2005 | PI |Il-produttività (biċċiet għal kull impjiegat) | Ma jistgħux jiġu żvelati |Indiċi | 100 | 93 | 83 | 78 |(i) L-ispejjeż tax-xogħol95.  Bejn l-2003 u l-2004, l-ispiża medja tax-xogħol għal kull impjiegat żdiedet bi 8 % u stabilizzat ruħa fuq dak il-livell fl-2005, qabel ma naqset ħarira fil-PI b’1 punt perċentwali. Iż-żieda ta’ l-2004 kienet partikolarment minħabba żieda fil-pagi nnegozjata minn wieħed mill-produtturi ta’ l-industrija Komunitarja wara tilwima mat-trejdjunjins tagħha. Barra minn hekk, din iż-żieda li ġiet innegozjata kienet ippreċeduta minn strajk fl-2003 u s-sigħat mhux imħallsin li rriżultaw baxxew relattivament l-ispiża annwali tax-xogħol b’paragun mas-snin sussegwenti.2003 | 2004 | 2005 | PI |L-ispiża annwali tax-xogħol għal kull impjegat (EUR) | Ma jistgħux jiġu żvelati |Indiċi | 100 | 108 | 108 | 107 |(j) Il-fatturi li jaffetwaw il-prezzijiet Komunitarji96.  Il-prezzijiet ta' l-unità ta' l-industrija tal-Komunità tal-produzzjoni proprja għall-konsumaturi mhux relatati żdiedet b'20 % bejn l-2003 u l-PI. Speċifikament, il-prezz medju tal-bejgħ żdied b'9 % fl-2004, bi 13-il punt perċentwali oħra fl-2005, qabel ma naqas b’2 punti perċentwali fil-PI. Matul il-PI, il-prezz medju ta' l-unità kien jifrex bejn 100 u 150 EUR.2003 | 2004 | 2005 | PI |Il-prezz ta’ unità tas-suq tal-KE (EUR) | Ma jistgħux jiġu żvelati |Indiċi | 100 | 109 | 122 | 120 |97.  Iż-żieda fil-prezz medju ta’ unità hija rifless taċ-ċaqliqa parzjali gradwali fil-produzzjoni ta’ l-industrija Komunitarja lejn segment ta’ fuq tas-suq, jiġifieri aktar kwalità, rendiment aħjar, kapaċità akbar u konsegwentement mudelli aktar mgħobbijin u bl-ispejjeż u aktar għaljin tal-prodott simili.98.  Meta jitqiesu l-volum u l-livell tat-traħħis tal-prezzijiet, dawn l-importazzjonijiet żgur li kienu fattur li affetwa l-prezzijiet.(k) Il-profittabilità u l-qligħ fuq l-investimenti99.  Matul il-perjodu meqjus, il-profittabilità tal-bejgħ tal-produzzjoni proprja ta’ l-industrija Komunitarja fil-Komunità, espressa bħala perċentwali tal-bejgħ nett, baqgħet negattiva imma tjiebet matul il-perjodu meqjus kollu. Il-profittabilità negattiva tjiebet fl-2004 u aktar fl-2005 meta l-livell tat-telf kien relattivament l-aktar wieħed baxx u fil-PI iddeterjora biss bi ftit. Matul il-PI, il-profittabilità ta' l-industruja Komunitarja kienet tifreex bejn -3 % u -10 %.2003 | 2004 | 2005 | PI |Il-profittabilità tal-bejgħ fil-KE (% ta’ bejgħ nett) | Ma jistgħux jiġu żvelati |Indiċi | -100 | -93 | -28 | -32 |ROI (profitt f’% tal-valur nett kontabbli ta’ l-assi) | Ma jistgħux jiġu żvelati |Indiċi | -100 | -85 | -19 | -20 |100.  Il-qligħ fuq l-investiment (ROI), epress bħala l-profitt f’perċentwali tal-valur nett kontabbli ta’ l-investimenti, segwa t-tendenza tal-profittabilità t’aktar ’il fuq. Huwa wkoll baqa’ negattiv matul il-perjodu meqjus. Tjieb fl-2004 u aktar fl-2005, qabel ma ddeterjora bi ftit fil-PI. Matul il-PI, ROI kien jifrex bejn -30 % u -15 %.(l) Il-likwidità101.  Il-likwidità netta għall-attivitajiet operattivi baqgħet ukoll negattiva matul il-perjodu meqjus, imma tjiebet biċ-ċar u kienet biss ftit negattiva fil-PI, fejn kienet tvarja bejn -100,000 u 0 EUR.2003 | 2004 | 2005 | PI |Il-likwidità (EUR) | Ma jistgħux jiġu żvelati |Indiċi | -100 | -67 | -9 | -1 |(m) L-investiment u l-ħila li jinġabar kapital102.  L-investiment annwali ta' l-industrija Komunitarja fil-produzzjoni tal-prodott simili żdied fl-2004 b'72 % u b'75 punti perċentwali aktar fl-2005, qabel ma naqas bi ftit b'7 punti perċentwali fil-PI. Minkejja dan, l-investiment nett matul il-PI kien relattivament baxx u kien jifrex bejn 1 300 000 EUR u 2 300 000 EUR. Iż-żieda tista’ tiġi attribwita għal investiment li sar minn wieħed mill-produtturi Komunitarja għall-kiri ta’ bini ġdid bil-ħsieb li jiċċentralizza u jimmodernizza l-proċess tal-produzzjoni kif ukoll xi investiment min-naħa ta’ l-industrija Komunitarja maħsub għall-manutenzjoni u għat-tiġdid tat-tagħmir eżistenti imma wkoll għal tagħmir u moduli ġodda f’attentat sabiex tittejjeb il-kompetittività tal-prodott tagħhom fil-konfront ta’ l-importazzjonijiet suġġetti għal dumping miċ-Ċina.2003 | 2004 | 2005 | PI |L-investimenti netti (EUR) | Ma jistgħux jiġu żvelati |Indiċi | 100 | 172 | 247 | 240 |103.  Matul il-perjodu meqjus, ma kienet ipprovduta l-ebda evidenza lill-Kummissjoni rigward ħila mnaqqsa jew miżjuda sabiex jinġabar il-kapital.(n) Id-daqs tal-marġni tad-dumping104.  Meta jitqiesu l-volum, is-sehem tas-suq u l-prezzijiet ta’ l-importazzjonijiet mill-pajjiż ikkonċernat, ma jistax jitqies li l-impatt fuq l-industrija Komunitarja tad-daqs tal-marġnijiet effettivi tad-dumping huwa wieħed negliġibbli.(o) L-irkupru minn dumping fl-imgħoddi105.  Fin-nuqqas ta’ kwalunke informazzjoni dwar l-eżistenza ta’ dumping qabel is-sitwazzjoni vvalutata f’dan il-proċediment, qed jitqies li dan il-fattur mhux rilevanti.6. Konklużjoni dwar id-dannu106.  Bejn l-2003 u l-PI, il-volum ta’ l-importazzjonijiet li kienu suġġetti għal dumping tal-prodott ikkonċernat li kienu joriġinaw fir-RPĊ żdied bil-kbir, b’182 % u s-sehem tas-suq Komunitarju ta’ dawn l-importazzjonijiet kiber b’aktar minn 35 punt perċentwali. Matul il-perjodu meqjus, il-prezzijiet medji ta’ l-importazzjonijiet suġġetti għal dumping kienu ferm aktar baxxi minn dawk ta’ l-industrija Komunitarja. Barra minn hekk, matul il-PI, il-prezzijiet ta’ l-importazzjonjiet mir-RPĊ b’mod sinifikanti kienu irħas minn dawk ta’ l-industrija Komunitarja. Fuq bażi medja mgħobbija (bil-komponenti ta’ medja ta’ fatturi), it-traħħis tal-prezzijiet fil-PI, kien bejn it-22 % u t-43 %.107.  Uħud mill-indikaturi esperjenzaw żvilupp pożittiv bejn l-2003 u l-PI. Il-prezz medju tal-bejgħ ta’ unità żdied b’20 %, l-indikatur tal-kapaċità tal-produzzjoni żdied bi 12 % u kien hemm żieda fl-investiment b’140 %. Madankollu, diġà ntwera fil-premessi 0, (88) u 0 above fuq li raġunijiet partikolari jispjegaw dawn l-iżviluppi. Barra minn hekk, kif ġie indikat hawn fil-premessa 0, il-profittabilità matul il-perjodu meqjus kollu wriet sinjali ta’ rkupru hekk kif it-telf naqas b’mod sinifikanti bejn l-2003 u l-PI. Minkejja dan, għandu jitfakkar li l-profittabilità baqgħet negattiva u l-livell tat-telf fil-PI ma jistax jitqies negliġibbli.108.  Matul il-perjodu meqjus, instab deterorjament sinifikanti fis-sitwazzjoni ta’ l-industrija Komunitarja. Bejn l-2003 u l-PI, il-parti l-kbira ta’ l-indikaturi tad-dannu żviluppaw b’mod negattiv: il-volum tal-produzzjoni naqas b’46 %, l-użu tal-kapaċità naqas b’aktar min-nofs, il-bejgħ ta’ l-industrija Komunitarja naqas bi 52 % u s-sehem tas-suq korrispondenti naqas kważi bin-nofs, bl-impjiegi jonqsu b’31 %, u l-produttività tinżel bi 22 %.109.  Fid-dawl ta’ dak li ngħad aktar ’il fuq, qed jiġi konkluż li l-industrija Komunitarja batiet minn dannu materjali fit-tifsira ta’ l-Artikolu 3(5) tar-Regolament bażiku.E. KAWŻALITÀ1. Introduzzjoni110.  Skond l-Artikolu 3(6) u (7) tar-Regolament bażiku, il-Kummissjoni eżaminat jekk l-importazzjonijiet li kienu soġġetti għal dumping ikkawżawx dannu lill-industrija Komunitarju sa tali punt li jkun jista’ jiġi kklassifikat bħala materjali. Fatturi magħrufa għajr l-importazzjonijiet li kienu suġġetti għal dumping, li fl-istess ħin setgħu kienu qed jagħmlu dannu lill-industrija Komunitarja, kienu eżaminati wkoll sabiex ikun żgurat li d-dannu possibbli kkawżat minn dawn il-fatturi l-oħra ma kienx attribwit lill-importazzjonijiet li kienu suġġetti għal dumping.2. L-effetti ta’ l-importazzjonijiet li kienu suġġetti għal dumping111.  Bejn l-2003 u l-PI, iż-żieda sinifikanti fil-volum ta’ l-importazzjonijiet li kienu suġġetti għal dumping b’182 %, u tas-sehem tas-suq Komunitarju korrispondenti tagħha, jiġifieri b’35 punt perċentwali, kif ukoll it-traħħis li nstab (bejn 22 % u 43 % matul il-PI) ġeneralment ikkoniċidew mad-deterjorament tas-sitwazzjoni ekonomika ta’ l-industrija Komunitarja, kif ġie spjegat fil-premessa (98) above fuq. Barra minn hekk, il-prezzijiet li kienu suġġetti għal dumping, bejn wieħed u ieħor, kienu ferm taħt dawk ta’ l-industrija Komunitarja matul il-perjodu meqjus kollu. Jitqies li dawn l-importazzjonijiet li kienu suġġetti għal dumping eżerċitaw pressjoni ’l isfel fuq il-prezzijiet, fejn ma ħallewx li l-industrija Komunitarja żżid il-prezzijiet tal-bejgħ tagħha sa livell li kien ikun meħtieġ sabiex tagħmel profitt u li l-importazzjonijiet li kienu suġġetti għal dumping kellhom impatt negattiv fuq is-sitwazzjoni ta’ l-industrija Komunitarja. Barra minn hekk, jidher li l-industrija Komunitarja tilfet parti sinifikanti mis-sehem tas-suq tagħha lil dik iż-żieda fil-volum ta’ l-importazzjonijiet li kienu suġġetti għal dumping. It-tnaqqis fil-volumi tal-bejgħ wassal għal żieda relattiva fl-ispejjeż fissi ta’ l-industrija Komunitarja li kellha impatt negattiv fuq is-sitwazzjoni finanzjarja wkoll. Għalhekk, hemm rabta kawżali ċara bejn l-importazzjonijiet mir-RPĊ u d-dannu materjali li batiet l-industrija Komunitarja.3. L-effetti ta’ fatturi oħraIr-rendiment ta’ l-esportazzjoni ta’ l-industrija Komunitarja112.  Kif wieħed jista’ jara mit-tabella ta’ hawn taħt, matul il-perjodu meqjus kien hemm tnaqqis bi 33 % fil-volum tal-bejgħ mill-esportazzjoni li, madankollu, ma kienx daqshekk akut daqs it-tnaqqis fil-bejgħ fil-KE, li kien deskritt fil-premessa 0 above fuq. Matul il-PI, il-bejgħ mill-esportazzjoni kien ivarja bejn il-100,000 u l-150,000 biċċa. Bejn l-2003 u l-PI, il-prezz medju ta’ unità ta’ bejgħ mill-esportazzjoni baqa’ stabbli u kien ivarja bejn il-100 u l-150 EUR.2003 | 2004 | 2005 | PI |Il-bejgħ mill-esportazzjoni (biċċiet) | Ma jistgħux jiġu żvelati |Indiċi | 100 | 89 | 74 | 77 |Il-prezz ta’ unità ta’ esportazzjoni (EUR) | Ma jistgħux jiġu żvelati |Indiċi | 100 | 100 | 102 | 100 |113.  Meta titqies l-istabbiltà tal-prezzijiet fis-swieq ta’ l-esportazzjoni u t-tnaqqis relattivament iżgħar fil-volumi ta’ l-esportazzjoni, jitqies li anki jekk l-attività ta’ l-esportazzjoni setgħet ikkontribwiet għad-dannu li batiet l-industrija Komunitarja, dan ma sarx sa tali punt li jikser ir-rabta kawżali.Iż-żieda fl-ispejjeż tal-produzzjoni114.  Parti interessata waħda sostniet li ż-żieda fl-ispejjeż tal-produzzjoni ta’ l-industrija Komunitarja ma setgħetx tkun ikkawżata biss miż-żieda fil-prezz tal-materja prima (prinċipalment il-partijiet metalliċi), imma anki minn kawżi oħra u għaldaqstant dan jindika dannu li l-industrija għamlet lilha nfisha. Ta’ min jinnota li l-parti ma kinitx speċifika dwar il-kawżi li suppost jindikaw id-dannu li l-industrija Komunitarja għamlet liha nfisha.115.  L-investigazzjoni wriet li, bejn l-2003 u l-PI, l-ispejjeż tal-produzzjoni ta’ unità min-naħa ta’ l-industrija Komunitarja żdiedu b’madwar 8 %. Iż-żieda tista' tkun parzjalment attribwita għaż-żieda apparenti fil-prezz tal-materja prima. L-investigazzjoni wriet li xi parti miż-żieda fl-ispejjeż hija minħabba struttura ta’ l-ispejjeż iddeterjorata u b’mod partikolari l-ispejjeż fissi ta’ unità, li nqalgħu minħabba tnaqqis sinifikanti fin-numru ta’ unitajiet prodotti. Madankollu, il-parti l-kbira taż-żieda għandha tiġi attribwita liż-żieda ċara fil-prezz tal-komponenti li jintużaw għall-produzzjoni tal-mudelli fis-segment ta’ fuq tas-suq.116.  Madankollu, iż-żieda fl-ispiża medja tal-produzzjoni ta’ unità kienet aktar milli kkumpensata miż-żieda fil-prezz medju ta’ bejgħ ta’ unità (ara l-premessa 0 hawn fuq) li rriżultat f’titjib tal-profittabilità (għalkemm għadha negattiva), kif deskritt fil-premessa 0. Għalhekk, qed jitqies li ż-żieda fl-ispiża tal-produzzjoni ma kkontribwietx għad-dannu li batew il-produtturi Komunitarji.L-importazzjonijiet minn pajjiżi oħra117.  Fuq il-bażi tad- data ta’ l-Eurostat, il-volum ta’ l-importazzjonijiet fil-Komunità tal-prodott simili li joriġinaw mill-bqija tad-dinja (jiġifieri, eskluża l-PRC) naqas bi 33 % fl-2004, b’7 punti perċentwali oħra fl-2005, qabel ma rkupra ftit b’9 punti perċentwali fil-PI. B'kollox, it-tnaqqis bejn l-2003 u l-PI jammonta għal 31 %. Is-sehem tas-suq korrispondenti ta’ l-importazzjonijiet mill-bqija tad-dinja naqas minn 35 % fl-2003 għal 26 % fil-PI.118.  Ma kienet disponibbli l-ebda informazzjoni dettaljata dwar il-prezz ta’ l-importazzjonijiet mill-bqija tad-dinja. Meta jitqies li d-data ta’ l-Eurostat ma tqisx it-taħlita tal-prodotti, din id-data ma setgħet tintuża għall-ebda paragun raġonevoli mal-prezzijiet ta’ l-industrija Komunitarja. L-investigazzjoni ma tat l-ebda indikazzjoni li l-prezzijiet ta’ l-importazzjonijiet mill-bqija tad-dinja kellhom ikunu orħos mill-prezzijiet Komunitarji.119.  Meta jitqies it-tnaqqis fil-volum u fis-sehem tas-suq u meta jitqies in-nuqqas ta’ kwalunkwe evidenza li tgħid il-kuntrarju, qed jiġi konkluż li l-importazzjonijiet mill-bqija tad-dinja ma kkważawx dannu materjali, jekk ikkawżaw xi ħaġa, lill-industrija Komunitarja.2003 | 2004 | 2005 | PI |L-importazzjonijiet mill-bqija tad-dinja (biċċiet) | 1 164 228 | 780 921 | 699 129 | 807 893 |Indiċi | 100 | 67 | 60 | 69 |Is-sehem tas-suq ta’ l-importazzjonijiet mill-bqija tad-dinja | 35.6 % | 25.6 % | 22.7 % | 26.4 % |Il-kompetizzjoni minn produtturi oħra fil-Komunità120.  Kif ġie indikat fil-premessa (64) hawn fuq, produttur wieħed fil-Komunità kien eskluż mid-definizzjoni tal-produzzjoni Komunitarja. Barra minn hekk, numru ta’ produtturi u ta’ assemblaturi ma kkooperawx f’dan il-proċediment (ara l-premessa 0). Fuq il-bażi ta’ l-informazzzjoni miksuba matul l-investigazzjoni mingħand produtturi li kkooperaw u mill-ilment, qed jiġi stmat li l-volumi tal-bejgħ ta’ dawn il-produtturi l-oħra fil-Komunità għas-suq tal-KE kienu ta’ madwar 1,000,000 biċċa fis-sena 2003 u naqsu b’mod sinifikanti matul il-perjodu meqjus kollu, fejn laħqu madwar 400,000 biċċa fil-PI. Bl-istess mod, is-sehem korrispondenti mis-suq naqas matul il-perjodu meqjus minn 31 % fl-2003 għal 13 % fil-PI. Għalhekk dawn il-produtturi ma ggwadanjaw l-ebda volum tal-bejgħ u sehem mis-suq bi skapitu ta' l-industrija Komunitarja. Għall-kuntrarju, b’mod simili għall-industrija Komunitarja, tilfu porzjon kbir tal-bejgħ u mis-sehem tas-suq tagħhom lill-importazzjonijiet li kienu suġġetti għal dumping miċ-Ċina.121.  Meta jitqies dak li ngħad aktar ’il fuq, u meta titqies in-nuqqas ta’ informazzjoni li tgħid il-kuntrarju, qed jiġi konkluż li l-produtturi l-oħra fil-Komunità ma kkontribwewx għad-dannu li batiet l-industrija Komunitarja.2003 | 2004 | 2005 | PI |Il-bejgħ fil-KE tal-produtturi l-oħra fil-Komunità (stima f’biċċiet) | 1 039 780 | 919 375 | 510 659 | 399 891 |Indiċi | 100 | 88 | 49 | 38 |Is-sehem tas-suq tal-produtturi l-oħra fil-Komunità | 31.4 % | 29.7 % | 16.4 % | 12.9 % |It-tnaqqis fil-konsum fis-suq Komunitarju122.  Kif wieħed jista’ jara mill-premessa (69) abovefuq, il-konsum naqas b’madwar 200,000 biċċa jew 6 % matul il-perjodu meqjus. Madankollu, ta’ min jinnota li matul l-istess perjodu, it-tnaqqis fil-bejgħ ta’ l-industrija Komunitarja fis-suq Komunitarja kien ferm aktar akut, kemm f’termini assoluti (il-bejgħ niżel b’250,000 sa 300,000 biċċa) u f’termini relattivi (il-bejgħ niżel bil-kbir bi 52 %). Fl-istess ħin, filwaqt li l-industrija Komunitarja tilfet kważi nofs is-sehem tas-suq tagħha (ara l-premessa 0, is-sehem tas-suq tal-kompressuri Ċiniżi żdied b’35 punt perċentwali (ara l-premessa (71)). B’hekk qed jiġi konkluż li t-tnaqqis fil-konsum ma kkawżawx id-dannu li batiet l-industrija Komunitarja.4. Konklużjoni dwar il-kawżalità123.  Il-koinċidenza fiż-żmien, bejn min-naħa l-waħda, iż-żieda bil-kbir fl-importazzjonijiet li kienu suġġetti għal dumping mir-RPĊ, iż-żieda korrispondenti fl-ishma tas-suq u t-traħħis tal-prezzijiet li nstab u, fuq in-naħa l-oħra, id-deterjorament fis-sitwazzjoni ta’ l-industrija Komunitarja, twassal għall-konklużjoni li l-importazzjonijiet li kienu suġġetti għal dumping ikkawżaw id-dannu materjali li batiet l-industrija Komunitarja fit-tifsira ta’ l-Artikolu 3(6) tar-Regolament bażiku.124.  L-investigazzjoni wriet li r-rendiment ta’ l-esportazzjoni ta’ l-industrija Komunitarja seta’ kkontribwixxa, sa ċertu punt, għad-dannu li batiet, imma mhux sa punt li jikser ir-rabta kawżali. Ġew analizzati fatturi oħra magħrufa imma nstab li ma kkontribwewx għad-dannu li batiet l-industrija Komunitarja. Instab li ż-żieda fl-ispiża tal-produzzjoni ta’ unità ta’ l-industrija Komunitarja kienet aktar minn ikkumpensata miż-żieda fl-istess ħin fil-prezz tal-bejgħ, u konsegwentement tqies li ma setgħetx ikkontribwiet għad-dannu li batiet l-industrija Komunitarja. Fejn għandhom x’jaqsmu l-importazzjonijiet minn pajjiżi terzi oħra, meta jitqies it-tnaqqis fil-volumi u fis-sehem tas-suq tagħhom u meta titqies in-nuqqas ta’ possibbiltà għal paragun xieraq tal-prezzijiet mal-prezzijiet Komunitarji, kien konkluż li dawn l-importazzjonijiet ma kkważawx id-dannu. Rigward il-kompetizzjoni mill-produtturi l-oħra fil-Komunità, meta jitqies it-tnaqqis fil-volumi tal-bejgħ tagħhom u s-sehem tas-suq mitluf lill-importazzjonijiet li kienu suġġetti għal dumping, kien stabbilit li l-attività tagħhom ma kkontribwietx għad-dannu li batiet l-industrija Komunitarja. Rigward it-tnaqqis fil-konsum, meta jitqies li kien iżgħar mit-tnaqqis fil-bejgħ fil-Komunità tal-produtturi Komunitarji, u li kien jikkoniċidi maż-żieda sinifikanti fl-importazzjonijiet li kienu suġġetti għal dumping miċ-Ċina, kien konkluż li, bħala tali, ma kkawżax id-dannu.125.  Fuq il-bażi ta’ l-analiżi t’aktar ’il fuq, li għamlet distinzjoni xierqa u sseparat l-effetti tal-fatturi magħrufa kollha li kellhom effett fuq is-sitwazzjoni ta’ l-industrija Komunitarja mill-effett dannuż ta’ l-importazzjonijiet li kienu suġġetti għal dumping, qed jiġi konkluż li l-importazzjonijiet mir-RPĊ ikkawżaw dannu materjali lill-industrija Komunitarja fit-tifsira ta’ l-Artikolu 3(6) tar-Regolament bażiku.F. INTERESS TAL-KOMUNITÀ126.  Il-Kunsill u l-Kummissjoni eżaminaw jekk kinux jeżistu raġunijiet konvinċenti li jwasslu għall-konklużjoni li mhuwiex fl-interess Komunitarju li jadottaw miżuri f’dan il-każ partikolari. Għal dan il-għan, u skond l-Artikolu 21(1) tar-Regolament bażiku, il-Kunsill u l-Kummissjoni qiesu l-impatt probabbli tal-miżuri għall-partijiet kollha kkonċernati. Is-servizzi tal-Kummissjoni oriġinarjament bagħtu l-iżvelar finali fis-sens ta' l-Artikolu 20 l-paragrafu 4, l-ewwel sentenza, tar-Regolament bażiku, li fih l-orjentazzjoni kienet li ma jiġux imposti miżuri. Skond l-iżvelar, ċerti operaturi, b'mod partikolari żewġ produtturi li kkooperaw fil-Komunità, ressqu ċerti argumenti li wasslu għal rivalutazzjoni tal-kwistjoni. L-iktar argument importanti minnhom se jiġi diskuss hawn taħt.1. L-interess tal-produtturi li kkooperaw fil-Komunità127.  Mingħajr preġudizzju għad-definizzjoni ta’ l-industrija Komunitarja (ara l-premessa 0), huwa importanti li wieħed iżomm f’moħħu li, kif issemma fil-premessa 0, il-gruppi ta’ kumpaniji kollha li kkooperaw fil-Komunità stabbilew faċilitajiet ta’ produzzjoni fir-RPĊ u importaw ammonti dejjem akbar tal-prodott ikkonċernat għal bejgħ mill-ġdid fis-suq Komunitarju. Kif imsemmi fil-premessa 0, grupp wieħed ta' kumpaniji biegħ il-faċilità tiegħu ta' produzzjoni bbażata fil-Komunità lil kumpanija oħra fl-2007, jiġifieri wara l-PI. Meta jitqies li dan huwa żvilupp li seħħ wara l-PI u li matul il-perjodu meqjus kollu dan il-grupp kien qed jimmanifattura l-prodott simili fil-Komunità, l-interessi tiegħu qed jiġu diskussi taħt din l-intestatura u l-grupp qed jissejjaħ produttur fil-Komunità.128.  L-investigazzjoni wriet li jekk jiġu imposti xi miżuri, l-industrija Komunitarja probabbilment tkompli tbati minn dannu. Tabilħaqq, probabbli jkun hemm deterjorazzjoni ulterjuri tas-sitwazzjoni ta’ l-industrija Komunitarja u tnaqqis ulterjuri fis-sehem tagħha mas-suq.129.  Min-naħa l-oħra, jekk jiġu imposti xi miżuri, dan jista' jagħti spazju għal żieda fil-prezzijiet u/jew fil-volumi tal-bejgħ (u fis-sehem mis-suq) li min-naħa tagħha tipprovdi lill-industrija Komunitarja bil-possibbiltà li ttejjeb is-sitwazzjoni finanzjarja u ekonomika tagħha.130.  Safejn għandu x’jaqsam l-iżvilupp possibbli tas-sehem tas-suq ta’ l-industrija Komunitarja, jekk jiġu imposti xi miżuri, għandu jiġi nnotat li l-produtturi kollha li kkooperaw, matul il-proċediment, sostnew li dan jirriżulta fit-tidwir tal-proċess kurrenti ta’ delokalizzazzjoni u fiċ-ċaqliq (għall-inqas ta’ parti) tal-produzzjoni lura lejn il-Komunità.131.  F’dan ir-rigward, l-analiżi tad- data dettaljata mressqa minn żewġ produtturi li kkooperaw fil-Komunità u mis-sussidjarji relatati tagħhom fir-RPĊ wriet biċ-ċar li fis-sitwazzjoni ekonomika partikolari li tipprevali matul dawn l-aħħar snin fir-RPĊ hemm differenzi importanti fl-ispejjeż favur il-produzzjoni fir-RPĊ tal-prodott ikkonċernat iddestinat għas-suq Komunitarjumilli fil-Komunità. Dawn id-differenzi u d-dumping li ġie ppratikat mill-esportaturi Ċiniżi fis-suq Komunitarju setgħu wasslu biex il-produtturi kollha li kkooperaw fil-Komunità l-ewwel nett jiddelokalizzaw (parti mill-) il-produzzjoni tagħhom.132.  Għalhekk ġie eżaminat jekk l-impożizzjoni ta’ dazji ta' l-antidumping, li fil-każ ta' esportaturi relatati mal-produtturi msemmija fil-premess (121) huma relattivament baxxi, hijiex se tbiddel, fir-rigward ta' mill-inqas żewġ produtturi li kkooperaw, il-parametri ekonomiċi li wasslu għall-proċess ta’ delokalizzazzjoni. Ġie stabbilit li l-ispiża sħiħa tal-kumpressuri mibjugħa fil-Komunità u prodotti fir-RPĊ (inklużi, inter alia , l-ispejjeż ta' manifattura, bejgħ, spejjeż ġenerali u amministrattivi, trasport tal-merkanzija bil-baħar, dazju konvenzjonali u dazju possibbli ta' l-antidumping) għandha tkun ta' l-istess kobor, għalkemm ftit iktar baxxa, daqs l-ispiża sħiħa ta' produzzjoni u bejgħ ta' kupressuri simili fil-Komunità.133.  Barra minn dan, dawn iż-żewġ kumpaniji tennew il-pożizzjoni tagħhom li jekk il-miżuri jnaqqsu l-livell tat-twaqqigħ fil-prezz imġarrab mill-prodotti Ċiniżi li huma l-oġġett ta' dumping, huma jkunu f'pożizzjoni li jżidu u/jew jibdew mill-ġdid il-produzzjoni tagħhom fil-Komunità bl-użu tal-kapaċitajiet eżistenti li bħalissa huma weqfin.134.  Għalhekk, ma jistax jiġi eskluż, kif iddikjarat miż-żewġ produtturi li kkooperaw fis-sottomissjonijiet tagħhom wara l-iżvelar, li dawk il-produtturi jistgħu jużaw il-kapaċitajiet sostanzjali awżiljari fl-Ewropa. Dan jidher li huwa possibbli fid-dawl li l-miżuri propsti għandhom jaslu qrib li jillivellaw l-ispiża tal-prodotti, ikkunsijati fis-suq Komunitarju, prodotti fir-RPĊ u fil-Komunità. Konsegwentement, ma jistax jiġi eskluż li dawk il-produtturi għandhom iżidu l-produzzjoni tagħhom fil-Komunità bħala konsegwenza ta' l-impożizzjoni tal-miżuri. Fl-aħħarnett, ma jistax jiġi eskluż, jekk id-dazji fuq l-esportazzjonijiet mill-produtturi relatati fir-RPĊ jnaqqsu d-differenza fl-ispiża tal-prodotti kkunsinjati lis-suq Komunitarju, prodott fir-RPĊ u fil-Komunità, dawk il-produtturi għandhom jippreferu li ma jikkonċentrawx il-produzzjoni kollha 'l barra mill-Komunità, sabiex jispeċjalizzaw il-produzzjoni ta' ċerti mudelli f'ċerti lokalitajiet, jew sabiex jiddiversifikaw ir-riskju.135.  F'dak li għandu x'jaqsam ma' produttur terz li kkoopera, il-kumpanija relatata tagħha fir-RPĊ ma kinitx inkluża fil-kampjun għall-kalkolu tal-marġini tad-dumping u għalhekk għandha, fil-każ ta' miżuri ta' impożizzjoni, taqa', bħala priċipju, taħt id-dazju medju ta' 51.8 % applikabbli għal kumpaniji kooperanti li ma ttieħdux bħala kampjun. Fid-dawl li ma kinitx inkluża fil-kampjun, il-Kummissjoni ma għandhiex informazzjoni verifikata fir-rigward ra' l-ispejjeż ta' produzzjoni tal-kumpanija Ċiniża. Għalhekk, ma jistax jiġi eskluż li f'dak il-każ l-ispiża sħiħa tal-kumpressuri mibjugħa fil-Komunità u prodotti fir-RPĊ (inklużi, inter alia, l-ispejjeż ta' manifattura, bejgħ, spejjeż ġenerali u amministrattivi, trasport tal-merkanzija bil-baħar, dazju konvenzjonali u dazju possibbli ta' l-antidumping) għandha taqbeż l-ispiża sħiħa ta' produzzjoni u bejgħ ta' kupressuri simili fil-Komunità.136.  Wara l-iżvelar, l-assoċjazzjoni Taljana tal-manifatturi tal-kumpressuri li ressqet l-ilment (ANIMA) enfasizzat il-ħtieġa tal-miżuri ta' l-antidumping sabiex jippermettu l-produtturi jkomplu jimmanifatturaw fil-Komunità u għas-sopravivenza ekonomika tagħhom. Għamluha ċara li wkoll jekk il-fornituri relatati Ċiniżi ta' ċerti produtturi Ewropej jkunu soġġetti għal dazji ta' l-antidumping relattivament għolja, xorta waħda jkunu favorevoli li jiġu imposti l-miżuri.137.  Twettqet evalwazzjoni tal-benefiċċju potenzjali ta’ l-industrija Komunitarja f’każ li jiġu imposti xi miżuri. Ġie nnutat li jekk il-miżuri ma jiġux imposti dan jaf iwassal għal deterjorazzjoni ulterjuri tas-sitwazzjoni ta' l-industrija Komunitarja u ta' tnaqqis ulterjuri tas-sehem tagħhom tas-suq. Dan probabbli jwassal għat-telf ta' numru ta' impjiegi kif ukoll ta' l-investiment li kien sar sabiex tinbena kapaċità ta' produzzjoni fil-Komunità. Ukoll dawn l-elementi, minkejja li huma diffiċli biex jiġu kkwantifikati, jeħtieġu jqisu l-valutazzjoni globali ta' l-interess tal-Komunità. Min-naħa l-oħra, jekk id-dazi ta' l-antidumping jiġu imposti, ma jistax jiġi eskluż li tista' sseħħ żieda fil-produzzjoni fil-Komunità, possibilment li tinvolvi rilokazzjoni ta' xi parti mill-produzzjoni lura fil-Komunità. Dan jista' jwassal għal żieda fl-impjiegi u jista' jkollu impatt addizzjonali fuq l-industrija ta' forniment, li tforni prodotti kważi lesti lill-produtturi Komunitarji tal-kumpressuri.2. L-interess tal-produtturi Komunitarji l-oħra138.  Dawn il-produtturi ma kkooperawx fl-investigazzjoni. Is-sehem tas-suq tagħhom huwa simili għal dak li għandha l-industrija Komunitarja. Minħabba n-nuqqas ta’ kooperazzjoni u minħabba l-fatt li l-biċċa l-kbira minn dawn il-produtturi ma ħadu l-ebda pożizzjoni ċara dwar dan il-proċediment, mhemm l-ebda indikazzjoni ta’ x’ikun l-interess ta’ dawn il-produtturi. Wara l-iżvelar wieħed mill-produtturi li ma kkooperawx u żewġ produturi kwerelanti li ma kkooperawx aktar f'dan il-proċediment (ara l-premessa –) kif ukoll assoċjazzjoni Taljana ta' manifatturi tal-kumpressuri (ANIMA) ippreżentaw ruħhom sabiex itennu l-argumenti msemmija fil-premessa (126) hawn fuq. Huma ddikjaraw b'mod ċar li huma favur l-impożizzjoni tal-miżuri.3. L-interess ta’ l-importaturi (mhux relatati), tal-konsumaturi u ta’ operaturi ekonomiċi oħra fil-Komunità139.  Matul il-PI, l-uniku imporatur mhux relatat li kkoopera importa madwar 20 % tal-volum totali Komunitarju ta’ l-importazzjonijiet tal-prodott ikkonċernat li joriġinaw fir-RPĊ. Fin-nuqqas ta’ kooperazzjoni alternattiva u meta titqies il-perċentwali li ssemmiet hawn fuq, dan l-importatur qed jitqies li huwa rappreżentattiv tas-sitwazzjoni ta’ l-importaturi mhux relatati. Din il-parti li kkooperat indikat li hija kontra l-impożizzjoni ta’ miżuri antidumpingfuq l-importazzjonijiet ta’dan il-prodott partikolari mir-RPĊ. Matul il-PI, l-attività tal-bejgħ mill-ġdid tal-prodott ikkonċernat kienet tammonta għal bejn 2 % u 8 % tal-fatturat totali tal-kumpanija ta’ dan l-importatur. F’termini ta’ forza tax-xogħol, bejn 30 u 70 persuna huma direttament involuti fix-xiri, fin-negozju u fil-bejgħ mill-ġdid tal-prodott ikkonċernat.140.  Intalbet anki l-kooperazzjoni ta’ l-assoċjazzjonijiet tal-konsumaturi kif ukoll tal-bejjiegħa bl-imnut, tad-distributuri, tan-negozjanti u/jew ta’ operaturi ekonomiċi oħra li kien magħruf li kienu involuti fil-katina ta’ distribuzzjoni fil-Komunità. Madankollu, ma nkisbet l-ebda kooperazzjoni. Meta jitqies li importatur mhux relatat wieħed biss ikkoopera f’dan il-proċediment u meta jitqies in-nuqqas ta’ parteċipazzjoni min-naħa ta’ kwalunkwe operatur ekonomiku ieħor fil-Komunità jew min-naħa ta’ kwalunkwe assoċjazzjoni tal-konsumaturi, tqies li kien xieraq li jiġi analizzat l-impatt potenzjali globali u ġenerali tal-miżuri possibbli fuq dawn il-partijiet kollha. B'mod ġenerali, ġie konkluż li s-sitwazzjoni tal-konsumaturi u ta’ l-operaturi ekonomiċi kollha involuti fil-katina ta’ distribuzzjoni fil-Komunità jistgħu jkunu affetwati b’mod negattiv mill-miżuri possibbli.4. Konklużjoni dwar l-interess tal-Komunità141.  Minħabba r-raġunijiet espressi fil-premessi (124) u (125), f'dan il-każ speiċfiku, ma jistax jiġi eskluż li l-produtturi li kkooperaw fil-Komunità jistgħu jieħdu l-opportunità li jgawdu mill-miżuri billi jirkupraw ftit mill-produzzjoni mitlufa minħabba dumping ta' dannu billi jutilizzaw il-kapaċitajiet eżistenti li mhumiex użati.142.  Huwa rikonoxxut li, l-impożizzjoni tal-miżuri jista' jkollha effett negattiv fuq il-konsumaturi u l-operaturi ekonomiċi kollha fil-katina ta' distribuzzjoni fil-Komunità. Minkejja dan, jidher ċar ukoll li jekk il-produzzjoni fil-Komunità tiżdied (u permezz ta' hekk, probabbli, in-numru ta' persuni impjegati f'din il-produzzjoni fil-Komunità tiżdied) il-miżuri għandhom joħolqu ċerti benefiċċji għall-Komunità.143.  L-Artikolu 21 tar-Regolament bażiku jirreferi għall-ħtieġa li tingħata konsiderazzjoni speċjali lill-ħtieġa li jinstab rimedju għall-effetti ta’ tgħawwiġ għan-negozju ta’ dumping dannuż u li l-kompetizzjoni effettiva terġa’ lura kif kienet, minkejja li din id-dispożizzjoni partikolari trid titqies fil-qafas ġenerali tat-test ta’ l-interess Komunitarju kif stiġulat fl-Artikolu msemmi qabel. B’hekk, l-effetti ta’ l-impożizzjoni tal-miżuri jew tan-nuqqas ta’ impożizzjoni tal-miżuri fuq il-partijiet kollha kkonċernati jridu jiġu eżaminati.144.  Bħala konklużjoni, fid-dawl tal-marġini għoli tad-dumping u d-dannu, huwa meqjus li, f'dan il-każ partikolari, fuq il-bażi ta' l-informazzjoni ppreżentata mhemmx biżżejjed evidenza sabiex jiġi konkluż li l-impożizzjoni possibbli tal-miżuri għandha tkun sproporzjonata b'mod ċar u kontra l-interess tal-Komunità.145.  Minkejja dan, jekk irrispettivament mill-impożizzjoni tad-dazji, il-qagħda prevalenti qabel l-impożizzjoni tal-miżuri (b'mod partikolari l-53 % tas-sehem mis-suq ta' l-importazzjonijiet mir-RPĊ u s-sehem mis-suq relattivament baxx tal-produtturi li kkooperaw fil-Komunità) tibqa' ma tinbidilx, l-ispiża tad-dazju possibbli li għandha tiġġarrab mill-konsumaturi u l-operaturi ekonomiċi fil-Komunità (inkluż l-importaturi, in-negozjanti u l-bejjiegħa bl-imnut) tista' titqies, fit-tul, li tkun aqwa mill-benefiċċju għall-industrija Komunitarja. Għalhekk, il-miżuri għandhom jiġu imposti għal sentejn, u se jsiru ċerti obbligi ta' rappurtar, b'mod partikolari, għall-produtturi tal-Komunità.G. IL-MIŻURI DEFINITTIVIIl-livell stmat ta’ l-eliminazzjoni tal-ħsara146.  Il-livell ta’ kwalunkwe miżura anti-dumping għandu jkun biżżejjed li tiġi eliminata l-ħsara lill-industrija Komunitarja kkawżata mill-importazzjonijiet li kienu suġġetti għal dumping, mingħajr ma jinqabżu l-marġni ta’ dumping misjuba. Meta jiġi kkalkulat l-ammont ta’ dazju neċessarju biex jitneħħew l-effetti tad-dumping li jagħmel il-ħsara, tqies li kwalunkwe miżura għandha tħalli lill-industrija Komunitarja tikseb profitt qabel it-taxxa li jista’ jinkiseb b’mod raġonevoli minn industrija ta’ dan it-tip fis-settur f’kundizzjonijiet normali ta’ kompetizzjoni, jiġifieri fin-nuqqas ta’ importazzjonijiet li kienu suġġetti għal dumping. Fid-dawl li l-industrija Komunitarja ma kinitx profittabbli fir-rigward tal-prodott simili matul il-perjodu sħiħ meqjus, tqies li marġini ta' profitt ta' 5 % li nkiseb mil-industrija fuq prodotti oħra fl-istess kategorija li pproduċew u biegħu matul il-PI, huwa livell xieraq li l-industrija Komunitarja tkun tista' tiġi mistennija li tikseb fir-rigward tal-prodott simili fin-nuqqas ta' dumping dannuż.147.  Iż-żieda fil-prezz meħtieġa mbagħad ġiet iddeterminata fuq bażi ta’ paragun, għal kull tip ta’ prodott, tal-prezz medju mobbli ta’ l-importazzjoni, kif stabbilit għall-kalkoli tal-bejgħ bi prezz aktar baxx minn dak tas-suq, bil-prezz li ma jagħmilx ħsara tal-prodott simili mibjugħ mill-industrija Komunitarja. Il-prezz li ma jagħmilx ħsara nkiseb bl-aġġustament tal-prezz tal-bejgħ ta’ l-industrija Komunitarja biex jiġi rifless il-marġini ta’ profitt imsemmi hawn fuq. Kull differenza li tirriżulta minn dan it-tqabbil ġiet imbagħad espressa bħala perċentwali tal-valur CIF totali ta’ l-importazzjoni.148.  It-tqabbil tal-prezz imsemmi hawn fuq wera li marġini ta' dannu kkalkolati huma bejn 61.3 % u 160.8 % u fil-każ tal-kumpaniji kollha huma ogħla mill-marġini rispettivi ta' dumping. Fid-dawl ta’ dak li ssemma hawn fuq u skond l-Artikolu 9(4) tar-Regolament bażiku, jitqies li gћandu jiġi impost dazju definittiv ta' l-antidumping fir-rigward ta' l-importazzjonijiet ta' ċerti kumpressuri li joriġinaw fir-RPĊ fil-livell tal-marġini tad-dumping.Miżuri definittivi149.  Konsegwentament, id-dazji ta' l-antidumping għandhom ikunu kif ġej:Zhejiang Xinlei Mechanical & Electrical Co. Ltd., Wenling | 77.6 % |Zhejiang Hongyou Air Compressor Manufacturing Co. Ltd., Wenling and Taizhou Hutou Air Compressors Manufacturing Co. Ltd., Wenling | 76.6 % |Shanghai Wealth Machinery & Appliance Co. Ltd., Shanghai and Wealth (Nantong) Machinery Co., Ltd., Nantong | 73.2 % |Zhejiang Anlu Cleaning Machinery Co., Ltd., Taizhou | 67.4 % |Nu Air (Shanghai) Compressor and Tools Co. Ltd., Shanghai | 13.7 % |FIAC Air Compressors (Jiangmen) Co. Ltd., Jiangmen | 10.6 % |Il-kumpaniji li kkooperaw li ma ġewx inklużi fil-kampjun (elenkati fl-Anness) | 51.6 % |Il-kumpaniji l-oħra kollha | 77.6 % |150.  Ir-rati tad-dazju ta' l-antidumping individwali li ġew speċifikati f’dan ir-Regolament kienu stabbiliti fuq il-bażi tas-sejbiet ta’ l-investigazzjoni attwali. Gћalhekk, dawn jirriflettu l-qagħda ta’ dawn il-kumpaniji li nstabet matul dik l-investigazzjoni fir-rigward ta' dawn il-kumpaniji. Dawn ir-rati tad-dazju (bil-maqlub ta' dazji residwi applikabbli għall-'kumpaniji l-oħra kollha') huma għalhekk esklussivament applikabbli għal importazzjonijiet ta' prodotti li joriġinaw fir-RPĊ u prodotti minn dawn il-kumpaniji u b'hekk mill-entitajiet legali speċifiċi msemmija. Il-prodotti importati mmanifatturati minn kwalunkwe kumpanija oћra li ma tissemmix speċifikament fil-parti operattiva ta’ dan ir-Regolament b’isimha u bl-indirizz tagћha, inklużi l-entitajiet relatati ma dawk imsemmija speċifikament, ma jistgћux igawdu minn din ir-rata u gћandhom ikunu soġġetti gћar-rata tad-dazju li tapplika gћall-pajjiż kollu.151.  Kwalunkwe talba gћall-applikazzjoni ta’ din ir-rata ta’ dazju ta’ l-antidumping gћal kumpaniji individwali (eż. wara bdil fl-isem ta l-entità jew wara li jiġu stabbiliti entitajiet ġodda tal-produzzjoni jew tal-bejgћ) gћandha tiġi indirizzata minnufih lill-Kummissjoni bit-tagħrif kollu rilevanti, b’mod partikolari fir-rigward ta’ kwalunkwe modifika fl-attivitajiet tal-kumpanija marbuta mal-produzzjoni, mal-bejgћ domestiku u ma’ dak ta’ l-esportazzjoni u li jkunu assoċjati, pereżempju, ma’ dik il-bidla fl-isem jew ma’ dik il-bidla fl-entitajiet tal-produzzjoni u tal-bejgћ. Jekk xieraq, ir-Regolament għandu skond dan ta' hawnhekk jiġi emendat billi tiġi aġġornata l-lista ta' kumpaniji li jgawdu mid-dazji individwali.152.  Il-miżuri huma imposti sabiex jippermettu l-produtturi fil-Komunità jirkupraw mill-effett danuż tad-dumping. Sal-punt li jkun hemm kwalunkwe żbilanċ inizjali bejn il-benefiċċju potenzjali għall-produtturi fil-Komunità u l-ispiża għall-konsumaturi u operaturi ekonomiċi oħra fil-Komunità, dan l-iżbilanċ jista' jiġi kkumpensat permezz ta' żieda u/jew ir-riżunzjoni tal-produzzjoni fil-Komunità. Minkejja dan, kif diġà indikat hawn fuq, fid-dawl ta' l-enormità tal-piż ta' dazji possibbli u fid-dawl li x-xenraju mbassar ta' produzzjoni miżjuda fil-Komunità tista' wkoll ma timmaterjalizzax, huwa propost bħala prudenti, f'każijiet eċċezzjonali bħal dawn, li jiġi limitat id-dewmien tal-miżuri għal perjodu ta' sentejn biss.153.  Dan il-perjodu għandu jkun biżżejjed għall-produtturi fil-Komunità sabiex iżidu u/jew jerġgħu jibdew il-produzzjoni tagħhom fl-Ewropa, filwaqt li fl-istess ħin ma jipperikolawx b'mod sinifikanti l-qagħda tal-konsumaturi u operaturi ekonomiċi oħra fil-Komunità. Huwa meqjus li l-perjodu ta' sentejn għandu jkun l-aktar xieraq sabiex jiġi analizzat jekk l-impożizzjoni tal-miżuri kellhiex l-effett li żżid il-produzzjoni Ewropea u permezz ta' hekk tibbilanċja l-effetti negattivi fuq l-importaturi u l-konsumaturi.Implimentazzjoni154.  Huwa meqjus ukoll bħala xieraq li l-qagħda fis-suq tal-Komunità tiġi ssorveljata mill-qrib, wara l-impożizzjoni tal-miżuri, fid-dawl tar-reviżjoni possibbli tal-miżuri minnufih jekk jidher li d-dazji mhumiex qed jilħqu l-effett immirat tagħhom, jiġifieri l-iżgurar tal-vijabilità tal-produtturi eżistenti fuq firxa qasira ta' żmien u t-titjib tal-qagħda ekonomika u finanzjarja tagħhom fuq firxa medja ta' żmien.155.  Għal dan il-għan, il-produtturi fil-Komunità se jiġu mistiedna mill-Kummissjoni sabiex jirrapportawla perjodikament dwar l-evoluzzjoni tan-numru ta' indikaturi ekonomiċi u finanzjarji ewlenin. Barra minn dan l-importaturi u l-operaturi l-oħra jistgħu jiġu mistiedna b'dan il-mod, jew jistgħu jipprovdu informazzjoni bħal din fuq inizjattiva tagħhom stess. Fuq il-bażi ta' dawn id- data l-Kummissjoni għandha tagħmel valutazzjoni perjodika tal-qagħda ta' importazzjonijiet u produzzjoni Komunitarja, sabiex tkun f'pożizzjoni li taġixxi b'ħeffa jekk ikun meħtieġ.156.  Il-partijiet kollha ġew mgħarrfa bil-fatti u l-kunsiderazzjonijiet essenzjali li fuq il-bażi tagħhom il-Kummissjoni kienet biħsieba tirrakkomanda l-impożizzjoni tad-dazji definittivi ta' l-antidumping. Ingħataw ukoll perjodu li fih setgħu jagħmlu rappreżentazzjonijiet sussegwentement għal dan l-iżvelar. Il-kummenti mressqa mill-partijiet tqiesu kif suppost, u, fejn xieraq, is-sejbiet ġew modifikati skond dan. Il-partijiet kollha ngħataw reazzjonijiet dettaljati għall-kummenti li ppreżentaw.157.  Sabiex jiġi żgurat trattament ugwali bejn kwalunkwe esportatur ġdid u l-kumpaniji li kkooperaw li ma ġewx inklużi fil-kampjun, imsemmija fl-Anness għal dan ir-Regolament, għandha ssir dispożizzjoni għad-dazju medju bil-piż differnzjat impost fuq il-kumpaniji msemmija l-aħħar li għandha tiġi applikata għal kwalunkwe esportatur ġdid li jekk mhux hekk ikun intitolat għal reviżjoni skond l-Artikolu 11(4) tar-Regolament bażiku.ADOTTAT DAN IR-REGOLAMENT:Artikolu 11. Permezz ta' dan ta' hawnhekk qed jiġi impost dazju definittiv ta' l-antidumping fuq importazzjonijiet ta’ kompressuri bil-moviment alternat, li jagħtu fluss li ma jaqbiżx iż-2 metri kubiċi (m³) fil-minuta, li jaqgħu taħt il-kodiċ NM ex 8414 40 10, ex 8414 80 22, ex 8414 80 28 u ex 8414 80 51, (kodiċi TARIC 8414 40 10 10, 8414 80 22 19, 8414 80 22 99, 8414 80 28 11, 8414 80 28 91, 8414 80 51 19 u 8414 80 51 99) u li joriġinaw fir-Repubblika tal-Poplu taċ-Ċina.2. Ir-rata tad-dazju definittiv ta' l-antidumping applikabbli għall-prezz liberu fil-fruntiera Komunitarja, qabel id-dazju tal-prodotti deskriti fil-paragrafu 1 u prodotti mill-kumpanniji ta’ hawn taħt għandha tkun kif ġej:Il-kumpanija | Dazju | Il-kodiċi addizzjonali TARIC |Zhejiang Xinlei Mechanical & Electrical Co. Ltd., Wenling | 77.6 % | A860 |Zhejiang Hongyou Air Compressor Manufacturing Co. Ltd., Wenling and Taizhou Hutou Air Compressors Manufacturing Co. Ltd., Wenling | 76.6 % | A861 |Shanghai Wealth Machinery & Appliance Co. Ltd., Shanghai and Wealth (Nantong) Machinery Co., Ltd., Nantong | 73.2 % | A862 |Zhejiang Anlu Cleaning Machinery Co., Ltd., Taizhou | 67.4 % | A863 |Nu Air (Shanghai) Compressor and Tools Co. Ltd., Shanghai | 13.7 % | A864 |FIAC Air Compressors (Jiangmen) Co. Ltd., Jiangmen | 10.6 % | A865 |Il-kumpaniji li kkooperaw li ma ġewx inklużi fil-kampjun (elenkati fl-Anness) | 51.6 % | A866 |Il-kumpaniji l-oħra kollha | 77.6 % | A999 |3. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji doganali li huma fis-seħħ.4. Fejn kwalunkwe produttur esportatur ġdid fir-Repubblika tal-Poplu taċ-Ċina jipprovdi biżżejjed evidenza lill-Kummisjoni li:-  ma esportax lejn il-Komunità l-prodott deskritt fil-paragrafu 1 fil-perjodu bejn l-1 ta' Ottubru 2005 u t-30 ta' Settembru 2006,-  mhuwiex relatat ma' kwalunkwe esportatur jew produttur fir-Repubblika tal-Poplu taċ-Ċina li huwa soġġett għall-miżuri ta' l-antidumping imposti permezz ta' dan ir-Regolament u,-  fil-fatt esporta lejn il-Komunità l-prodott ikkonċernat wara l-perjodu ta' investigazzjoni li fuqu huma bbażati l-miżuri, jew li daħal f'obbligu kuntrattwali irrevokabbli għall-esportazzjoni ta' kwantità sinifikanti lejn il-Komunità,-  jopera taħt kondizzjonijiet ta' l-ekonomija tas-suq kif definiti fl-Artikolu 2(7)(c) tar-Regolament bażiku jew b'mod alternattiv li jissodisfa r-rekwiżiti li jkollu dazju individwali skond l-Artikolu 9(5) ta' dak ir-Regolament,il-Kunsill, filwaqt li jaġixxi permezz ta' maġġoranza sempliċi dwar proposta mressqa mill-Kummissjoni wara konsultazzjoni mal-Kumitat Konsultattiv, jista' jemenda l-paragrafu 2 billi jżid il-produttur esportatur ġdid mal-kumpaniji li kkooperaw mhux inklużi fil-kampjun u b'hekk soġġetti għad-dazju medju bil-piż differenzjat ta' 51.6 %.Artikolu 2Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea . Huwa se jkun fis-seħħ għal perjodu ta' 25 senaDan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.Magħmul fi Brussell,Għall-KunsillIl-PresidentANNESSPRODUTTURI ESPORTATURI ĊINIŻI LI KKOOPERAW LI MA TTIĦEDUX BĦALA KAMPJUNIl-Kodiċi Addizzjonali TARIC A866Fini (Taishan) Air Compressor Manufacturing Co., Ltd. | Taishan |Lacme Dafeng Machinery Co., Ltd. | Dafeng |Qingdao D&D Electro Mechanical Technologies Co., Ltd. and Qingdao D&D International Co., Ltd. | Qingdao |Shanghai Liba Machine Co., Ltd. | Shanghai |Taizhou Sanhe Machinery Co., Ltd. | Wenling |Taizhou Dazhong Air Compressors Co., Ltd. | Wenling |Taizhou Shimge Machinery & Electronic Co., Ltd. | Wenling |Quanzhou Yida Machine Equipment Co., Ltd. | Quanzhou |[1] ĠU L 56, 6.3.1996, p. 1. Ir-Regolament kif emendat l-aħħar mir-Regolament tal-Kunsill (KE) Nru 2117/2005 (ĠU L 340, 23.12.2005, p. 17).[2] ĠU C 314, 21.12.2006, p. 2.[3] ĠU L 253, 11.10.1993, p. 1.